La investigació del crim del regidor de Llanes va revolucionar el municipi - Diari de Girona\nLa investigació del crim del regidor de Llanes va revolucionar el municipi\nLa indagació sobre la intensa vida amorosa de la víctima ja hauria provocat tres divorcis a la localitat asturiana. Escorcollen durant diverses hores la casa de vacances de l'inductor de l'assassinat\nPedro Luis N.A., durant l'escorcoll del seu domicili. europa press\nPedro Luis N.A., durant l'escorcoll del seu domicili.\nL'assassinat del regidor de Llanes Javier Ardines va deixar impactat el municipi asturià de 14.000 habitants, però la investigació del crim va revolucionar el municipi quan la inicial sospita que la mort de l'edil podia estar relacionada amb la seva intensa activitat política es va convertir en la convicció que l'homicidi estava vinculat a la intensa vida amorosa de la víctima. La dona d'Ardines va admetre després del crim en una declaració davant la Policia que tot i que convivia amb el seu marit feia temps que havien deixat de ser parella. Així, la intensa vida amorosa del regidor va provocar que els agents haguessin de prendre declaració a diverses dones amb qui podria haver tingut algun tipus de relació fins arribar a la que va permetre la resolució del cas, la cosina de la seva dona, el marit de la qual hauria contractat dos sicaris per cometre l'assassinat. De fet, hi ha gent al municipi que assegura que la investigació ha provocat ja tres divorcis a Llanes.\nPer altra banda, Pedro Luis N.A., el presumpte inductor de l'assassinat del regidor d'IU de Llanes, es troba a la caserna de la Guàrdia Civil després que al matí entrés acompanyat pels agents a la seva casa de vacances de Llames de Pría.\nLa Guàrdia Civil va arribar amb el detingut poc després de les nou del matí i van estar a l'interior de l'habitatge, annex al de la víctima, gairebé fins a les onze. El detingut va estar en tot moment cobrint el seu cap amb una caputxa i emmanillat.\nEls agents van recórrer amb Pedro Luis N.A. totes les dependències de l'habitatge, incloses les dues places de garatge que té la casa, buscant proves que ajudin a resoldre l'assassinat de l'edil de Llanes. Després de l'escorcoll, els agents van sortir amb diverses caixes de cartró amb pertinences del detingut. De moment les diligències segueixen sent secretes i no es descarta que hi pugui haver més arrestats.\nEls dos sicaris que van assassinar el regidor d'IU de Llanes van cobrar 25.000 €.


Hi han més de 8.000 xalets sense clavegueram a Llíria, denuncia la 'Coalició Compromís' - Periòdic del Camp de Túria\nLa ‘Coalició Compromís’ de Llíria ha denunciat la manca de connexió al clavegueram de una part dels xalets que hi ha actualment al terme municipal.\nSón més de 8.000, segons expliquen des d’esta formació, els habitatges que aboquen les seues aigües residuals en pous cecs o al terra, “sense cap tipus de control municipal”, asseguren desde la ‘Coalició Comrpomís’, formació política que ha proposat un pla director de clavegueram per evitar la contaminació del Medi Ambient.\n“La situació actual s’arrossega des de fa temps i en els 8 anys de gestió del Partit Popular a Llíria no s’ha avançat gens ni miqueta”, critica el candidat de ‘Coalició Compromís’ a l’alcaldía edetana, Paco García. “Abans al contrari: s’ha agreujat, amb unes polítiques que no fan sinó fomentar la construcció de zones residencials sense que hi hagen els més bàsics serveis públics com el sanejament d’aigües, l’asfaltat dels carrers o l’enllumenat”, continua Garcia.\nPaco Garcia assegura que l’única solució que ha aportat l’equip de govern, del PP, ha sigut “aprovar unes quotes urbanístiques terrorífiques, fora de l’abast de la majoria de les famílies propietàries de les esmentades edificacions” que, segons este candidat, “no poden afrontar eixos rebuts econòmics”.\nEl candidat a l’alcaldia per la ‘Coalició Compromís’ ha apostat “per un urbanisme racional, sostenible i econòmicament viable” que siga “aplicable, sense discriminacions ni favoritismes, entre les vivendes del nucli urbà i les de les àrees residencials”. Paco Garcia també proposa “l’habilitació dels anomenats ‘microecoparcs’, en diversos llocs del terme municipal, per a l’abocament d’enderrocs, mobles i poda”.\nSe ceden los terrenos para que el Consell construya una residencia para discapacitados psíquicos\n26 mayo, 2011 a las 11:33 am\n8.000? No pot ser, si acabe de llegir en un altra notícia un comentari d’un usuari que deia que amb el PP estem salvats i que ningú pot fer-ho millor! Com poden passar estes coses? Però si duen 8 anys…\n‘Coalició Compromís’ aposta pel comerç tradicional i aposta per reformar el mercat tradicional de la vila


La presidenta madrilenya assegura que serà una "bomba d'oxigen" per a metges i infermeres\n5 min. Madrid 01/12/2020 13:06 Traduccions: Cat Cas Eng\n651x366 La presidenta madrilenya, Isabel Díaz Ayuso, amb el líder del PP, Pablo Casado, i l'alcalde de la capital espanyola, José Luis Martínez Almeida, durant la inauguració de l'Hospital Enfermera Isabel Zendal / EFE La presidenta madrilenya, Isabel Díaz Ayuso, amb el líder del PP, Pablo Casado, i l'alcalde de la capital espanyola, José Luis Martínez Almeida, durant la inauguració de l'Hospital Enfermera Isabel Zendal / EFE\nNo està acabat. Encara no està clar per a què servirà. Tampoc té una plantilla clara, només un equip de coordinació. Cap pacient hi ha posat els peus... Però aquest dimarts la presidenta madrilenya, Isabel Díaz Ayuso, ha inaugurat l'anomenat Hospital Isabel Zendal, unes instal·lacions construïdes en un temps rècord de només 100 dies en un dels barris en plena expansió de la capital espanyola, Valdebebas –al costat de l'aeroport Adolfo Suárez-Barajas–, marcat pels pelotazos immobiliaris. La polèmica està servida: el ministre de Sanitat, Salvador Illa, ha plantat Ayuso, acompanyada del líder del PP, Pablo Casado, i ha enviat a la inauguració la seva número dos, Sílvia Calzón, a qui cap membre del govern madrileny ha mencionat en les declaracions institucionals que han tancat l'acte. De fet, Ayuso ha lamentat les "absències destacades" però ha assegurat que la "fita" ja és una realitat.\nA això cal sumar-hi que no hi ha assistit cap representant de l'oposició a l'Assemblea de Madrid tret de Vox, mentre que Unides Podem s'ha unit als cinc sindicats i plataformes sanitàries que protestaven davant de les portes del recinte per la decisió d'invertir en "totxo" en lloc de destinar recursos a centres públics amb UCIs i plantes sense construir, com l'Hospital Infanta Sofia a San Sebastián de los Reyes, amb 16 UCI tancades, o bé l'Hospital Infanta Leonor al barri de Vallecas, amb una planta totalment buida.\n651x366 Almeida, Ayuso i Casado inaugurant l'hospital Enfermera Isabel Zendal. / EFE Almeida, Ayuso i Casado inaugurant l'hospital Enfermera Isabel Zendal. / EFE\nEl complex està format per un total de cinc mòduls als quals s'unirà el recinte de la Ciutat de la Justícia, una fallida d'Esperanza Aguirre en forma d'edifici que va costar més de 120 milions d'euros i que fins ara no s'ha fet servir més que per a morgue durant la primera onada del coronavirus. De moment només entrarà en funcionament a partir de la setmana que ve el segon mòdul, format per 240 llits per a pacients lleus, 16 UCIs i 32 llits de cures intermèdies. Segons ha anunciat avui el govern madrileny, la previsió és que durant aquesta setmana hi arribin els primers metges –encara per aclarir– i la setmana que ve els primer pacients, que de moment seran lleus amb només tres o quatre UCI en marxa per si empitjoren.\nTot i que Ayuso reivindica que permetrà descongestionar la resta d'hospitals de pacients covid, els sindicats asseguren que no farà més que buidar de recursos de personal la resta de centres. Consideren que és un "nou aparador" de la presidenta madrilenya després del "miracle" d'Ifema, que va tancar amb una gran festa amb Ayuso repartint entrepans de calamars i àmplies aglomeracions. La presidenta madrilenya s'ha espolsat les crítiques i ha afirmat que l'hospital es convertirà en un "pulmó assistencial", una "bomba d'oxigen per als sanitaris".\nSi bé l'esquerra ha censurat l'estratègia del PP a la capital espanyola, Ayuso –en una compareixença sense preguntes, ja que la premsa no ha pogut entrar més que a una sala del recinte i no se li ha permès visitar les instal·lacions– ha afirmat que després de l'onada de crítiques sempre se li ha acabat donant la raó. Primer amb Ifema, després amb l'estratègia de regalar mascaretes i amb comprar tests d'antígens i demanar que es puguin fer a les farmàcies, així com demanar que sigui obligatori entrar amb una PCR a l'aeroport de Barajas.\n651x366 Cordó policial per blindar la manifestació de sanitaris de l'hospital Enfermera Isabel Zendal a Madrid. / FERNANDO ALVARADO / EFE Cordó policial per blindar la manifestació de sanitaris de l'hospital Enfermera Isabel Zendal a Madrid. / FERNANDO ALVARADO / EFE\nPerò avui les aglomeracions d'Ifema s'han repetit, però entre els periodistes, així com també entre manifestants a causa dels controls policials. Una cinquantena de periodistes s'han abraonat sense distància de seguretat sobre l'alcalde de Madrid, José Luis Martínez Almeida, quan entrava al recinte. Almeida ha assegurat que "els membres de l'oposició saben que és un bon hospital". A part del PP i Ciutadans, que governen en coalició a la Comunitat de Madrid, l'única formació de l'oposició present ha sigut Vox, soci de la coalició, amb la presència de la seva portaveu, Rocío Monasterio.\n651x366 Manifestació a les portes de l'hospital Enfermera Isabel Zendal de Madrid. / FERNANDO ALVARADO / EFE Manifestació a les portes de l'hospital Enfermera Isabel Zendal de Madrid. / FERNANDO ALVARADO / EFE\nAyuso ha hagut d'accedir al recinte per la porta del darrere per esquivar els manifestants a crits de "dimissió Ayuso" i "mans enlaire, això és una estafa". La Dora, infermera, assegurava que els diners que s'han fet servir en aquest recinte haurien pogut donar aire al sistema públic. "No es pot construir una cosa que no té utilitat", assenyalava, lluint una pancarta on es llegia "Jo no em moc". El cas és que per començar a funcionar necessitaria fins a 600 persones que la Comunitat de Madrid ha volgut captar a base de voluntaris, però fins ara només ha obtingut la resposta de 111 persones que tenen intenció de mobilitzar-s'hi.\n¿Hi ha quiròfans?: la pregunta que Ayuso no ha sabut respondre a Casado\nEls periodistes avui no han pogut seguir de primera mà la inauguració del polèmic Hospital Enfermera Zendal però la gravació oficial oferta ha permès veure algun moment de descoordinació entre els membres del PP, que havien preparat al mil·límetre la presentació de la joia de la corona de l'estratègia d'Isabel Díaz Ayuso contra la pandèmia. "Aquí hi ha quiròfans?", ha preguntat el líder del PP, Pablo Casado, durant la visita de les instal·lacions, quan Ayuso comentava que podria servir en cas d'un accident aeri. La presidenta madrilenya no ha sabut respondre. "Hi ha sales de cures", ha replicat el responsable del complex.\nL'Hospital d'Igualada comença a anul·lar l'activitat assistencial no covid


L'augment de botigues de pakistanesos preocupa els veïns i comerciants de\nL'augment de botigues de pakistanesos preocupa els veïns i comerciants de Barcelona\nLes autoritats asseguren que compleixen amb la legalitat vigent\nper Redacció dimecres, 29 de març 2017 - 14:32h\nL'augment de botigues de pakistanesos preocupa els veïns i comerciants de Barcelona. | Blagers.co\nÉs molt habitual caminar i passejar per la ciutat de Barcelona i trobar-se, en molts carrers, algun establiment dels anomenats 'badulaques', és a dir, botigues i adrogueries regentades per la comunitat pakistanesa en què podem trobar gairebé de tot i a qualsevol hora del dia. La ciutat de Barcelona i la seva àrea metropolitana han vist un augment significatiu d'aquest tipus de locals durant els últims anys, i els veïns i comerciants de la zona han mostrat la seva preocupació en diverses ocasions per una competència deslleial que no compleix amb els horaris comercials legals. Tot i això, les autoritats han insistit en què aquests establiments sí que compleixen la legalitat, tot i que matisen que en alguns aspectes és molt complicat de demostrar.\nLa principal reclamació dels comerciants en contra d'aquests establiments és que no respecten els horaris comercials: obren molt aviat al matí i no tanquen fins ben entrada la matinada, i en alguns casos ni tan sols arriben a tancar. Els ciutadans no solen tenir gaires inconvenients amb què aquestes botigues obrin a totes hores perquè suposen una preocupació menys en els casos en què es necessiti alguna compra d'última hora a altes hores de la nit. Però segons han afirmat els comerciants de la zona, això suposa un incompliment dels horaris dels treballadors, que en alguns casos podrien arribar a passar tot el dia a la botiga.\nLes inspeccions de treball, sanitat i altres àmbits que s'han fet sobre aquests establiments demostren que compleixen amb la legalitat, però les autoritats també han admès que en alguns casos és molt difícil de demostrar. Per exemple, és difícil esbrinar si els dependents de les botigues són a l'establiment les hores que marquen els seus contractes o si n'estan gaires més. Els dependents confirmen que compleixen l'horari, i aquests establiments no es posen denúncies entre ells, i per tant, a falta de denúncies i de testimonis que ho garanteixin, les autoritats han de donar les seves declaracions per bones.\nTot i això, aquests locals solen tenir entre dues i tres persones a la botiga, però només una té contracte legal. Els altres homes que estan a l'establiment diuen que són amics que estan ajudant, i sense cap més prova, no se'ls pot acusar d'incomplir la llei. Un responsable de la Guàrdia Urbana de Barcelona ha explicat a 'La Vanguardia' que la llei d'horaris permet una gran flexibilitat laboral i comercial a aquests establiments, i que per tant no es pot dir que no compleixin amb la legalitat. Els locals que compten amb menys de 150 metres quadrats tenen «un horari obert», fet que motiva les sospites dels comerciants de la zona i d'alguns veïns, que asseguren que els establiments estan oberts qualsevol hora del dia i que sempre hi ha la mateixa persona a la caixa registradora.


Dark Rock Beach: OSTIA !!!!!\nFoto: Gioiello Matutino (joia del matí) a Ostia. Aldo Giummo 2008.\nEl títol segur que sorprèn. No és que de cop hagi decidit de tonar-me malparlat, només faltaria. Ahir amb l'Anna varem anar a la final de la Champions a Roma. Alguns pensareu que el títol doncs és en referencia a l'excel-lent resultat del Barça...doncs no!!!!! Aquest és un bloc de mar i no pas de fútbol. El títol fa referencia a una localitat que hi ha just al costat de Roma que precisament es diu O S T I A. Fa temps alguns italians m'havien parlat que en aquest poble coster és on surfejaven els romans. He indagat una mica per la xarxa i he trobat coses interessants. La foto de l'encapçalament és del 17 d'Agost del 2008, no té mala pinta, oi ? Aquesta d'aquí a sota és del mateix dia.\nFoto: Entubar-se a Ostia deu ser la host.....Aldo Guimmo 2008\nHe trobat que hi ha un club de surf, el OSTIA SURF CLUB (http://www.ostiasurfclub.it/) que organitza varies activitats, com el Ostia Girl Surf Festival (Maig) o una prova del Campionat Junior Italià (Setembre). La foto d'aquí a sota és del Campionat italià Junior del 2006.\nFoto: Campionat Italià Junior de Surf a Ostia. 2006. Alessandro Ponzo\nEstà clar que el nom té la seva conya, doncs quant he intentat buscar fotos de surf d'aquesta localitat a través de google-indicant foto surf ostia- quasi totes les referencies eren d'artícles de webs espanyoles, que escrivien OSTIA o HOSTIA en reportages o entrevistes que res tenien a veure amb aquesta localitat. Sembla ser que per donar més realisme a l'article queda cool ser malparlat !!!\nSi algún dia tinc d'escriure sobre un wipe out a Ostia tinc clar que será... TIO, M'HE FOTUT UNA HOSTIA A OSTIA, QUE AHÍ VA LA HOSTIA JODER !!!!\nPublicat per Pau a 4:32 p. m.\nhahahaa! donçs tremendu el bany d'estiu\n29 de maig de 2009 a les 9:13\nSurf Conection !!!\nNOVA GENERACIÓ DE GENT DEL MAR\nEl sur també existeix !!!


Mesurar els aliments →\nPosted on 20/03/2014\tby Nutrició Badalona - Sant Adrià\nMoltes vegades el nen obès nota que es cansa més que els altres. Per tal que ho entengui, li pot ser útil el símil de la motxilla (li expliquem que és com si portés una motxilla carregada tot el dia a sobre, i que per això es cansa més). Un nen nota els problemes de no ser prou àgil cada dia unes quantes vegades: al patí, quan fa gimnàstica…\nÉs important que quan volem que el nen augmenti l’exercici físic, l’esport que triem sigui adequat per a un nen obès. La natació pot ser una bona solució, ja que com que no han de suportar el seu propi pes poden ser igual d’àgils que els altres.\nSi l’obesitat és important, de vegades caminar o pujar les escales pot ser una bona opció. És bo que la família s’impliqui en l’exercici i així es pot arribar a transformar en hàbit.\nL’augment de l’exercici cal fer-lo de manera divertida. Per exemple, en una sortida de cap de setmana, si en lloc d’endur-nos una maquineta de jocs ens enduem una corda per saltar o una pilota, induirem que es moguin de forma espontània.


Els preus dels cotxes es van mantenir estables durant el mes d'abril | Consumer\nEls preus dels cotxes es van mantenir estables durant el mes d’abril\nEls carburants i lubrificants es van encarir un 4,6%\nEls preus dels automòbils a Espanya durant el mes passat es van mantenir invariables, amb el que acumulen una pujada del 0,7% en el que va d’any i en els últims dotze mesos registren un encariment del 1,6%, segons dades de l’Institut Nacional d’Estadística (INE).\nAquesta dada contrasta amb l’increment del 1,4% de l’Índex de Preus de Consum (IPC) d’abril, que va situar la inflació anual en el 3,6%.\nQuant als carburants i lubrificants, aquests es van encarir un 4,6% a l’abril, de manera que el seu preu en el primer quadrimestre de l’any s’ha incrementat en un 13%. En els últims dotze mesos, aquest augment és del 1,1%.\nD’altra banda, el cost dels serveis de manteniment i reparacions va augmentar una dècima, un 2,9% en els quatre primers mesos de l’any i un 4,7% en termes interanuals.\nFinalment, la rúbrica que analitza l’evolució dels preus d’altres serveis relatius als vehicles mostra un augment del 0,6% a l’abril, del 6,2% en el quadrimestre i del 8,1% en els últims dotze mesos.\nabril cotxes precios-ca


Palestina. Tots els colors de la veritat – Dídac Boza\nPalestina. Tots els colors de la veritat\nPosted on 16 gener 2009 by Dídac Boza\n[pureHTML] Sempre he estat en contra de les veritats d'un sol color. Senzillament perquè, tret d'unes poques excepcions en la història, crec que no existeixen. En els darrers dies, a propòsit de la guerra a Gaza i que, indiscutiblement, està patint el poble palestí, hem viscut a Catalunya episodis no gens agradables. Em refereixo als intents de criminalització mediàtica d'alguns articulistes i opinadors que han expressat el seu criteri sobre el conflicte entre àrabs i israelians i que han posat l'accent en un Estat d'Israel que també pateix agressions, per part de la milícia de Hamàs.\nTant veritat és que l'operació militar israeliana de les últimes setmanes és desproporcionada i abusiva sobre la població palestina de Gaza (centenars de morts civils, destrucció d'infraestructures i mecanismes d'ajuda humanitària…) com ho és que les autoritats d'Israel tenen l'obligació de garantir la seguretat dels seus ciutadans. Tanta raó tenen milers de ciutadans i les organitzacions polítiques i socials, amb les mostres de rebuig a la guerra i de suport al poble palestí, com aquells que recorden que, en aquesta guerra no hi ha més innocents que la població civil perquè Hamàs no és precisament un col·lectiu de pau, que treballa per l'estabilitat i pel progrés del seu poble. Dir això que dic no treu ni un bocí de raó al “No a la guerra” que es cridava als carrers de Barcelona, Madrid i de ciutats de tot Europa el cap de setmana passat. Però no vol dir la veritat tingui un sol color.\nEl Col·legi de Periodistes de Catalunya ha hagut de rebutjar, en un comunicat, les amenaces o atacs injuriosos que alguns articulistes han rebut per expressar les seves opinions sobre el conflicte de Gaza. El comunicat no esmenta ningú, però tothom ha pensat en noms com Pilar Rahola, Joan B. Culla o Vicenç Villatoro, que aquests dies han estat objecte de l'ira d'alguns sectors del “No a la guerra” per expressar opinions favorables a l'Estat d'Israel.\nTothom que escriu i opina ha de ser lliure i responsable dels seus arguments i el lector ho és d'arribar a les seves pròpies conclusions sobre el que mou els arguments d'uns o d'altres. Però el que sí està clar, com diu el Col·legi de Periodistes és que qualsevol amenaça “és una forma de violència incompatible amb la llibertat d'expressió”.\nDes de Catalunya i, particularment des de Barcelona, seu de la Unió per la Mediterrània, hauríem de tenir més capacitat que ningú per veure tots els colors d'un conflicte que ni és senzill ni serà fàcil de resoldre. Això sí, començant pel rebuig a la guerra i la defensa dels drets humans. En aquesta guerra, els únics que guanyen són els sectors més radicals d'una part i de l'altra. Els que perden, la majoria, són els habitants de la franja palestina. [/pureHTML]\nPosted in: BlocTagged: culla, guerra, hamas, israel, palestina, rahola, villatoro\n◀◀ Singular Nebrera\n▶▶ Ateus fora de l’armari\n0 thoughts on “Palestina. Tots els colors de la veritat”\n18 gener 2009 a les 10:55\nDavant d’una ocupació militar, d’una violència brutal durant 40 anys a un poble (violència, física, psicològica, estructural…) quin paper hi juga “la neutralitat”? pregunteu-vos-ho


art gotic escultura (1) (1) - Docs.com\nEmbed code for: art gotic escultura (1) (1)\nart gotic escultura (1) (1)\n1. Doble funció: decorativa i didàctica, a més de ser objecte de culte (devocionals).\n2. Temàtica: fonamentalment religiosa. A més de Déu i Crist i el Judici Final, s’afegeixen: temes relacionats amb la Mare de Déu i les vides de sants. També trobem animals fantàstics i temes més mundans a les gàrgoles. I temes profans: especialment als sepulcres on es representen als difunts.\n3. Tècnica: fonamentalment la talla, però amb una major profunditat i detall que en el romànic.\n4. Materials: destaquen les escultures en pedra, en algunes ocasions en marbre o alabastre, però també les escultures en fusta.\n5. Normalment estaven policromades.\n6. Es manté el lligam i subordinació de l’escultura a l’arquitectura, però lentament es va independitzant del marc arquitectònic: estàtues adossades, major importància de l’escultura exempta, sepulcres, imatges devocionals...\n7. Tipologia: continuen destacant els relleus i la decoració de les portalades, però també a la resta de la façana i a l’interior (retaules, púlpit, cadires del cor, sepulcres....).\n8. La portalada gòtica continua sent el principal lloc per situar la decoració escultòrica, amb el tema principal al timpà i dividit en registres o pisos, arquivoltes i llinda amb petites figures i estàtues adossades als brancals i al mainell.\n9. Als capitells, la decoració escultòrica queda reduïda a motius vegetals, si és que apareix.\n10. Recerca de la representació de la realitat, un major realisme que culminarà al s.XV amb la reaparició dels retrats (sepulcres).\n11. La principal característica és la tendència al naturalisme i la humanització.\nS’inspiren en les formes sensibles de la natura, accessibles a tots. Natura com a reflex de la divinitat.\nEstilització i arrodoniment de les línies.\nEs plasma la bellesa física, però des de la dimensió espiritual.\nEs busca plasmar el moviment de forma elegant.\nSentit narratiu: s’estableix relació entre els diferents personatges, amb gestos i rostres més naturals, actituds, postures, mirades, ....\nPreocupació per l’expressió: es connecta amb l’espectador a través de l’expressió dels sentiments, ja sigui dolor, compassió, benestar o amor, arribant-se al preciosisme i al detall.\nInterès per representar el volum dels personatges (anatomia) i per la relació entre el color i la llum.\nTractament més natural i realista de la vestimenta i el seu volum, amb plecs més abundants i una major sensació de pes i moviment.\nEs plasma sobretot en l’escultura devocional exempta: el Crucificat es representa patint (com a home) i amb tres claus i la Verge i el Nen deixen de ser frontals, s’inclinen l’un cap a l’altre, es miren, dialoguen i mostren el seu amor (humanització).\nEVOLUCIÓ DE L’ESCULTURA GÒTICA\nEl protogòtic de la segona meitat del segle XII ( fins 1220).\nEl gòtic clàssic (segle XIII).\nEl segle XIV (estil internacional).\nEl segle XV (i principis del XVI).\nEVOLUCIÓ DE L’ESCULTURA GÒTICA: .El protogòtic de la segona meitat del segle XII ( fins 1220)\nEs manté encara la temàtica i característiques generals de l’escultura romànica, però comença a canviar l'expressivitat dels personatges, amb un incipient naturalisme (Pòrtic de la Glòria de Santiago de Compostel·la i Pòrtic Reial de Chartres).\nEVOLUCIÓ DE L’ESCULTURA GÒTICA: El gòtic clàssic (segle XIII)\nEs busca la bellesa serena d’un naturalisme idealitzat que es fa patent en els rostres i gestos dels personatges i la relació entre ells.\nL’escultura continua subordinada i lligada al marc arquitectònic, encara que es comença a independitzar.\nEls plecs de la roba es fan més senzills i naturals.\nEntre els temes destaca la proliferació de representacions de la Mare de Déu i la vida de sants.\nEs crea el model de rostre triangular gòtic (segles XIII-XIV): mentó agut, ulls rasgats i expressió somrient.\nPÒRTIC NORD DE CHARTRES (1210-20)\nPORTALADA PRINCIPAL DE LA CATEDRAL D’AMIENS (SEGLE XIII)\nPORTA DAURADA DE LA CATEDRAL D’AMIENS (SEGLE XIII)\nPÒRTIC CATEDRAL DE REIMS (1230-60): ANUNCIACIÓ I VISITACIÓ\nPÒRTIC JUDICI FINAL DE LA CATEDRAL DE REIMS (SEGLE XIII)\nPORTA DEL SARMENTAL DE LA CATEDRAL DE BURGOS (CAP AL 1240)\nPORTALADA JUDICI FINAL DE LLEÓ (1250-75)\nEVOLUCIÓ DE L’ESCULTURA GÒTICA: Estil internacional (segle XIV)\nLes figures s’allarguen i s’amaneren, descrivint corbes i contracorbes, i els plecs es compliquen formant sinuoses corbes.\nL’escultura aconsegueix una major independència de l’arquitectura: es deslliga del marc, i tenen més importància el retaule , els sepulcres i l’escultura exempta. Un exemple d’aquesta última és Pere el Cerimoniós de Jaume Cascalls.\nA finals del segle destaca l’escola de Borgonya, amb Claus Sluter , qui torna a un naturalisme que arriba al patetisme i un realisme que el portar a fer autèntics retrats: Pou de Moisés i sepulcre de Felip l’Atrevit.\nL’escultura italiana segueix un altre camí: es deslliga de l’arquitectura i té un llenguatge expressiu molt més ric, realista i naturalista, inspirat en l’antiguitat clàssica i l’art bizantí, que ja s’avança al que serà el renaixement del s.XV.\nPÚLPIT DEL BAPTISTERI DE SANT’ANDREA (GIOVANNI PISANO, CAP AL 1300)\nPORTA SUD DEL BAPTISTERI DE FLORÈNCIA: VIDA DE SANT JOAN BAPTISTA (ANDREA PISANO, MITJAN S. XIV)\nEVOLUCIÓ DE L’ESCULTURA GÒTICA: El segle XV i principis del segle XVI\nAl segle XV es recupera un major naturalisme i realisme (individualització dels rostres, arribant al retrat) i la major abundància d’elements decoratius.\nL’escultura ja és autònoma de l’arquitectura.\nEn el relleu apareixen paisatges com a fons, més realisme i intentant representar la perspectiva.\nAbunden les escultures de reis, burgesos i aristòcrates.\nProliferen els retaules escultòrics de caràcter monumental, les imatges de devoció exemptes i els sepulcres.\nDestacarà especialment aquesta escultura en Flandes, Castella (influència flamenca) i Catalunya.\nSebastián de Almonacid: Doncel de Sigüenza.\nGil de Siloé: Portada del Colegio de San Gregorio de Valladolid , sepulcre de l’infant Alfons i el retaule de la Cartuja de Miraflores.\n- Cal destacar a Pere Johan: Sant Jordi i retaules de les catedrals de Saragossa i Tarragona.\nVERGE BLANCA DE TOLEDO (SEGLE XV?)\nPÒRTIC DEL COL·LEGI DE SAN GREGORIO DE VALLADOLID (GIL DE SILOÉ?, CAP AL 1490)\nCARTUJA DE MIRAFLORES (GIL DE SILOÉ, 1489-93): RETAULE\nCARTUJA DE MIRAFLORES (GIL DE SILOÉ, 1489-93): SEPULCRE DE JOAN II I ISABEL DE PORTUGAL\nCARTUJA DE MIRAFLORES (GIL DE SILOÉ, 1486): SEPULCRE DE L’INFANT ALFONSl Nen deixen de ser frontals, s’inclinen l’un cap a l’altre, es miren, dialoguen i mostren el seu amor (humanització).\nEs crea el model de rostre triangular gòtic (segles XIII-XIV): mentó agut, ulls rasgats i


Presentació Programa de Voluntariat\nLa atalaya derribada by Soldado Pentecostal 754 views\nStore-Quire(final) by Crystal Quire 27 views\nAnalysis of professional magazine c... by Phoebe_Rowlands 14 views\nPresentación Juliana by Juliana Pantoja 68 views\nDigipak by charheap2244 139 views\nFrame repairs and tools by faslu muhammed 223 views\nPresentació del Programa de Voluntariat de l'Ajuntament del Prat de Llobregat\n1. Presentació del Programa\n2. Programa de Voluntariat Cases d’en Puig. Serveis de Ciutadania On es fa de voluntari/a ?AssociacionsFundacionsCol·lectius El voluntariat és una activitat pròpia de la societat civil que es El voluntariat és una activitat pròpia de la societat civil que es dóna en múltiples organitzacions ii circumstàncies. Els dóna en múltiples organitzacions circumstàncies. Els voluntaris/es són totes les persones que dediquen el seu temps voluntaris/es són totes les persones que dediquen el seu temps lliure a realitzar projectes sense esperar res a canvi, de forma lliure a realitzar projectes sense esperar res a canvi, de forma lliure ii gratuïta. lliure gratuïta.\n3. Programa de Voluntariat Cases d’en Puig. Serveis de Ciutadania Que fa l’Ajuntament ?PromocióFormació i suportComunicacióGestió Base de DadesViver noves iniciatives L’Ajuntament no té un equip de voluntaris/es municipals L’Ajuntament no té un equip de voluntaris/es municipals\n4. Programa de Voluntariat Cases d’en Puig. Serveis de Ciutadania Requisits del voluntariatEstar asseguratsEstar formatsEstar acompanyatsEstar implicatsEstar compromesos Els voluntaris/es no han de substituir llocs de treball però en Els voluntaris/es no han de substituir llocs de treball però en poden ser un bon complement poden ser un bon complement\n5. Programa de Voluntariat Cases d’en Puig. Serveis de Ciutadania Seguiment del programaComissió tècnics municipalsEntitats col·laboradoresVoluntaris/es\n6. Programa de Voluntariat Cases d’en Puig. Serveis de Ciutadania Elements del programaPromoció de projectesAcompanyament i FormacióComunicacióReconeixement\n7. Programa de Voluntariat Cases d’en Puig. Serveis de Ciutadania Elements del programaPromoció de projectesDifusió entre la ciutadania del Prat de les necessitats de voluntariatde les associacions, fundacions i col·lectius del Prat i suport per a lacreació de nous projectes comunitaris nascuts des del voluntariati sense afany de lucre.\n8. Programa de Voluntariat Cases d’en Puig. Serveis de Ciutadania Elements del programaAcompanyament i FormacióAjudar a les entitats a identificar les seves necessitats, a formar elsseus voluntaris/es i a gestionar el seu equip humà de voluntaris/es.\n9. Programa de Voluntariat Cases d’en Puig. Serveis de Ciutadania Elements del programaComunicacióInformar els voluntaris/es i a les entitats de les novetats i l’actualitatdel món associatiu i voluntari mitjançant notícies, reportatges iinformació relativa a aspectes d’interès per a persones voluntàries.\n10. Programa de Voluntariat Cases d’en Puig. Serveis de Ciutadania Elements del programaReconeixementTreballar pel reconeixement dels voluntaris i voluntàries del Prat i dela feina que fan per la ciutat. Donant a conèixer el valor del voluntariatpel creixement i la convivència de la comunitat.\n11. Programa de Voluntariat Cases d’en Puig. Serveis de Ciutadania Que s’ha fet ?CPS Francesc PalauSaó - Prat 10 EntitatsResidència Tamariu col·laboradoresProjecte LECXIT amb el programa durant el cursPunt Solidari 2011-12Creu Roja del PratCàritas DiocesanaGATS Lliga Reumatològica CNL\n12. Programa de Voluntariat Cases d’en Puig. Serveis de Ciutadania Que s’ha fet ?CPS Francesc PalauSaó - Prat S’han derivat 42Residència Tamariu personesProjecte LECXIT voluntàries a diferentsPunt Solidari projectesCreu Roja del PratCàritas DiocesanaGATS Lliga Reumatològica CNL\n13. Programa de Voluntariat Cases d’en Puig. Serveis de Ciutadania Línies 2012-13Àmbits prioritaris Persones amb discapacitat Millorar l’oferta de voluntariat al Prat Gent Gran Ajudar a fer créixer el voluntariat en aquests àmbits prioritaris Voluntariat per joves Consolidar els nous projectes (Punt Solidari i Lecxit) Projectes Socio-Educatius Projectes Ambientals Activitats de Ciutat\n14. Programa de Voluntariat www.elprat.cat/voluntariatCases d’en Puig voluntariat@elprat.cat 933790050 ext. 5605\nLa atalaya derribada\nFrame repairs and tools


es Calidoscopi - Intervenció Psicològica en Trastorns de la Infància i l’Adolescència (trastorns diversos) (maig-juliol de 2020)\nIntervenció Psicològica en Trastorns de la Infància i l’Adolescència (trastorns diversos) (maig-juliol de 2020)\n1.-Trastorns de la son / 1.1.- classificació, avaluació i diagnòstic. / 1.2.- Abordatges des dels models de la teràpia breu: aportacions de la teràpia breu estratègica. / 1.3.- Abordatges des dels models de la teràpia breu: aportacions de la teràpia centrada en les solucions. / 2.- Trastorns de l’alimentació. / 2.1.- classificació, avaluació i diagnòstic. / 2.2.- Abordatges des dels models de la teràpia breu: aportacions de la teràpia breu estratègica. / 2.3.- Abordatges des dels models de la teràpia breu: aportacions de la teràpia centrada en les solucions. / 3.-Trastorns de l’eliminació / 3.1.- classificació, avaluació i diagnòstic. / 3.2.- Abordatges des dels models de la teràpia breu: aportacions de la teràpia breu estratègica. / 3.3.- Abordatges des dels models de la teràpia breu: aportacions de la teràpia centrada en les solucions. / 4.- Maltractaments a la infància: indicadors i protocols per a la seva detecció. / 5.- Avaluació e intervenció amb adolescents amb mesures judicials. / 6.- Trastorns per abusos sexuals / 7.-Alteracions derivades per processos de dol / 7.1.- classificació, avaluació i diagnòstic. / 7.2.- Abordatges des dels models de la teràpia breu: aportacions de la teràpia breu estratègica. / 7.3.- Abordatges des dels models de la teràpia breu: aportacions de la teràpia centrada en les solucions. / 8.- Terapia Breu en les addiccions a substàncies i a les noves tecnologies / 8.1.- classificació, avaluació i diagnòstic. / 8.2.- Abordatges des dels models de la teràpia breu: aportacions de la teràpia breu estratègica. / 8.3.- Abordatges des dels models de la teràpia breu: aportacions de la teràpia centrada en les solucions. / 9.- Pràctiques presencials.\nInici: 29 de maig de 2020\nPreu: 800€ / gratuït si s’han cursat tots els anteriors cursos.\nPsicòloga. Programa Atura’t.\nPsicòloga a RANA.\nPsicòloga a la UTASI.


Educació per la igualtat: primeres jornades per a escola i famílies | Ajuntament de Rocafort\nEducació per la igualtat: primeres jornades per a escola i famílies\nEl 25 i el 26 de setembre celebrarem en la Casa de Cultura de Rocafort les primeres jornades "Escola i Família Educant per la Igualtat". És una iniciativa conjunta de les regidories d'Educació de Rocafort i de Godella, que compta amb l'assessorament en matèria d'igualtat del CEFIRE de Sagunt. També hi col·laboren els centres educatius Koynos, els CEIP Sant Sebastià, Barranquet i Cervantes, a més de l'IES Comarcal.\nLa inscripció està oberta fins al dijous 20 de setembre. Les famílies i el públic en general han d'enviar les seues sol·licituds al correu electrònic igualdad@rocafort.es o bé en persona apuntar-se en la Casa de Cultura. Els docents interessats han d'adreçar-se al CEFIRE de Sagunt.\nSonsoles Giner, regidora d'Educació i Acció Social, destaca que les jornades són fruit d'un "gran esforç de l'equip tècnic municipal per tal d'oferir eines útils a l'entorn social i familiar que ajuden a acompanyar el camí cap a la igualtat de drets de totes les persones. L'escola és un àmbit principal de creixement i formació personal, i ha de resultar acollidor per a totes les persones i les seues identitats". Han comptat amb la cooperació i participació de les escoles de l'entorn i d'experiències que apleguen la perspectiva personal de casos particulars i la gestió positiva de professionals de l'educació.\nPodeu consultar el cartell complet més avall.


El tribunal del 'procés' estudia fer pública la sentència a l'octubre\nEl tribunal que ha jutjat el procés independentista a Catalunya, presidit pel magistrat Manuel Marchena, estudia fer pública l'esperada sentència en el proper mes d'octubre, han indicat fonts jurídiques.\nLa data més probable és abans del 16 d'octubre, quan s'hauria de revisar la presó preventiva de Jordi Sànchez i Jordi Cuixart.\nAixí, està previst que es conegui el destí dels 12 polítics catalans jutjats pel Tribunal Suprem uns quatre mesos després de la finalització de la vista oral i també després de dates tan assenyalades a Catalunya com la Diada i el segon aniversari del referèndum il·legal del 1 d'octubre, tot i que també després d'haver aclarit el dubte d'una possible repetició electoral.\nLa ponència de la sentència és tasca de Marchena, que està preparant una resolució que es preveu molt extensa i prolixa i en la que els set magistrats que componen el tribunal busquen la unanimitat en tots els arguments que s'hi exposen, per al que es han vingut reunint periòdicament des de la fi del judici.\nVan ser moltes les qüestions jurídiques que es van plantejar al llarg de les 52 sessions repartides en els quatre mesos exactes que va durar el judici del 'procés', per la qual cosa s'espera que la sentència que porta redactant tot l'estiu el també president de la Sala Penal del Suprem resolgui aquests interrogants.\nA part de la qualificació dels possibles delictes i l'exposició de les possibles condemnes, qüestions com l'ús del català durant les sessions, la pertinència de certes declaracions testificals o la valoració de la prova documental, com els vídeos que van exposar tant l'acusació com les defenses, seran determinants a l'hora de futurs recursos dels acusats davant tribunals superiors com el Constitucional o el de Drets Humans d'Estrasburg.\nEls líders independentistes, amb Oriol Junqueras al capdavant, s'enfronten a peticions de condemnes per part de la Fiscalia que oscil·len entre els 7 i els 25 anys de presó per delictes de rebel·lió i malversació de cabals públics.\nL'Advocacia de l'Estat va optar per acusar només per sedició i la seva petició màxima és de 12 anys de presó per Junqueras, mentre que l'acusació particular que exerceix Vox si veu rebel·lió al 'procés' i en el seu escrit de conclusions sol·licita fins a 75 anys de presó per a l'exvicepresident català.\nLa sentència del Suprem marcarà, a més, en part el destí del segon judici al procés independentista català, el qual se celebrarà a partir del 20 de gener de 2020 a l'Audiència Nacional contra la cúpula policial i política dels Mossos d'Esquadra.\nAquesta vegada seran el major Josep Lluís Trapero, l'exdirector de la policia autonòmica Pere Soler, l'exsecretari general d'Interior de la Generalitat César Puig i la intendent Teresa Laplana els que s'asseuran a la banqueta pel delicte de rebel·lió en el cas dels tres primers i per sedició en el cas de la segona.


Llenya per encendre o fer calçots (mulch de Bruc)\nRestes de elaboració de treballs amb bruc, és una llenya que ens crea un flama ideal per coure els calçots ideal amb un fum neutre que no deixa olors al coure. I a part, com que és de fàcil combustió també la podem fer servir per encendre la llar de foc.\nMolts clients ens demanaven llenya per fer calçotades i no sabem quina resposta donar-los-hi. Després de comentar el problema en diferents proveïdors nostres hem trobat el producte ideal per fer les calçotades, el biomulch de Bruc. Provinen de les restes de la fàbrica de bruc que eren utilitzades per fer mulching o com materia prima en la realització del compost vegetal.\nDegut a la seva alta i ràpida combustió és un material molt fàcil per encendre el foc o la llar de foc.


La caverna azulgrana: Balones con forma de tibia (VI): Dante\nPublicado por Albert Martín Vidal en 14:57\n...si hubieses esperado unas horas podrías haber escrito algo sobre de las rebajas de verano en el Tóner Club.\nEstic amb el Sr. Rodaballo. Les rebaixes d'estiu amb Villa... en fi. Esperpèntic. Per cert, són les 20.45 i Zubi i Bartomeu encara no han dimitit.\nJo no em puc creure que Zubi mani ni un cèntim en aquest club. La culpa no és d'ell, però putser podria plegar per dignitat, per no veure's involucrat en aquest merder. És desconcertant. I si realment mana algo és encara més desconcertant.\nEhhhh..., les comissions de fitxatges son quan compres, oi? Sí, sé que en Villa és un exjugador. però es que si no no ho entenc.\nI ja que hi som: que Piqué i Puyol no vagen a la boda de Xavi implica mala maror dins de l'equip, Albert? Digueu-me superficial, però és que ja no tinc ganes de parlar de coses serioses de planificació esportiva amb la que cau...\n9 de julio de 2013, 9:36


Ara la proposta es remetrà a la Mesa del Congrés dels Diputats per a la seva tramitació on serà defensada per tres parlamentaris autonòmics. L’aprovació definitiva requereix el vistiplau de les Corts Generals mitjançant una llei orgànica.\nEl Ple del Parlament ha aprovat per unanimitat el dictamen de la Comissió d’Assumptes Institucionals i Generals de la Proposició de llei, presentada per tots els diputats de la cambra, de modificació de la Llei Orgànica 1/2007, de 28 de febrer, de reforma de l’Estatut d’Autonomia de les Illes Balears, per a la supressió de l’aforament dels diputats i les diputades del Parlament de les Illes Balears i dels membres del Govern de les Illes Balears.\nTots els grups parlamentaris han estat a favor de la iniciativa i, en aquest sentit, han intervingut des de la tribuna d’oradors: Juan Manuel Lafuente (Popular), Carlos Saura (Podem Illes Balears), Gabriel Barceló (MÉS per Mallorca), Josep Melià (El Pi-Proposta per les Illes Balears), Nel Martí (MÉS per Menorca), Salvador Aguilera (Mixt) i Vicenç Thomàs (Socialista)\nAixí doncs, tant en el text constitucional com en l'actual Estatut d'Autonomia, es regula la figura jurídica de l'aforament, una prerrogativa que avui és percebuda per una àmplia majoria de la societat com un privilegi que distorsiona el principi superior d'igualtat de tots els ciutadans davant la Justícia.\nEl coneixement dels procediments penals i civils que se segueixen contra diputats o diputades del Parlament de les Illes Balears, iniciats abans de l'entrada en vigor d'aquesta llei passarà a correspondre a l'òrgan jurisdiccional predeterminat per la llei, llevat del cas que la Sala Civil i Penal del Tribunal Superior de Justícia de les Illes Balears o la Sala Penal del Tribunal Suprem ja n'hagin acordat l'obertura del judici oral.\nTramitació al Congrés dels Diputats\nAra la Proposició de llei aprovada pel Parlament de les Illes Balears serà tramesa a la Mesa del Congrés dels Diputats per a la seva tramitació posterior. Els grups parlamentaris autonòmics tenen fins a demà dia 14, a les 10 hores, per presentar propostes de nomenament dels tres diputats o diputades que hauran de defensar la proposició al Congrés. A la propera sessió del Ple de la cambra es comunicarà el nom de les persones designades.


Vot presencial (en mesa). Parlament 2021\nAbans d'anar a votar, és recomanable que:\nConsulteu l'adreça del col.legi electoral que us correspon (atesa la situació extraordinària motivada per la COVID-19, en molts casos s'han hagut de adequar nous espais per ubicar els col·legis electorals).\nCal identificar-se amb algun dels següents documents:\nLa votació comença a les 9.00 hores i finalitza a les 20.00 hores del dia 14 de febrer tot i que si queda algun elector dins del local o en el seu accés se li permet votar.\nArticles 84 i ss de la Llei orgànica 5/1985, de 19 de juny, del règim electoral general\nEls electors i electores que treballin el dia de les eleccions poden disposar, dins de l’horari laboral, de fins a quatre hores per a l’exercici del dret de sufragi, que seran retribuïdes. Quan el treball sigui en jornada reduïda, s’efectuarà la corresponent reducció proporcional del permís.\nEl justificant s’ha de sol·licitar a la mesa electoral el mateix dia de la votació.\nOrdre TSF/19/2021, de 27 de gener, per la qual s'estableixen les instruccions necessàries per a la participació de les persones treballadores en les eleccions al Parlament de Catalunya del dia 14 de febrer de 2021.\nEn el cas de voler fer-ho presencialment, pots anar acompanyat. A més a més, la Creu Roja ofereix un servei gratuït d’acompanyament per a persones vulnerables, que no disposin de familiars o d’altres mitjans que els puguin ajudar i necessitin transport al col·legi electoral durant el dia de la votació per motius de malaltia, discapacitat o mobilitat reduïda. Després se’ls retornarà a casa.\nPot sol·licitar el servei per telèfon trucant al 704 20 22 24 que correspon al Centre d’Operacions de Creu Roja i funciona les 24 hores els 365 dies de l’any.\nTambé mitjançant l’adreça de correu electrònic coordinador@creuroja.org. La data de termini per sol·licitar el servei serà fins dilluns 8 de febrer.


Confidencial Quina patacada ha patit Joan Oliver?\nConfidencial 19/01/2019 07:00\nL’exdirector general de TV3 i del Barça, Joan Oliver, passa un mal tràngol. La Lliga espanyola ha decidit aquest divendres l’exclusió de la competició de 2ª Divisió del Reus Deportiu, club del qual és màxim accionista i conseller delegat.\nJoan Oliver va asumir el control de l’equip de futbol de la ciutat de Reus l’any 2013. Encapçalava un projecte molt ambiciós, que comptava el suport d’amics seus a l’etapa del FC Barcelona, com Joan Laporta, Rafel Yuste o Xavier Sala-i-Martín, i la complicitat del poderós intermediari portuguès Jorge Mendes.\nPerò cinc anys després, el projecte ha naufragat estrepitosament. El Reus Deportiu està ofegat pels deutes –uns cinc milions d’euros-, molts futbolistes han marxat davant els reiterats impagaments de les nòmines i els seguidors del club estan enfurismats amb Joan Oliver, que des de fa setmanes intenta desesperadament vendre la propietat de l’entitat.\nAquest divendres 18, els esdeveniments s’han precipitat. Davant el cúmul d’irregularitats i l’explosiva situació de l’entitat, el jutge de disciplina social de La Liga ha decidit suspendre cautelarment la participació del Reus Deportiu a la competició. Aquest dissabte hi havia previst un matx contra Las Palmas que ja no es disputarà.\nEn els pròxims dies, el jutge social de La Liga prendrà una determinació sobre l’expedient que té obert el club reusenc i que pot comportar la seva exclusió definitiva de la 2ª Divisió. L’únic miracle possible passa per l’aparició d’un inversor que compri la participació de Joan Oliver, es faci càrrec dels deutes existents i aporti garanties econòmiques que permetin arribar a final de temporada.\nA hores d’ara, Joan Oliver, que viu a Barcelona, ja s’ha convertit en una “persona non grata” a Reus. Els deliris de grandesa que va exhibir quan va comprar el club s’han transformat en un insuportable mal somni per tota la plantilla, els empleats del club, els socis i els seguidors.\nJoan Oliver Reus Deportiu


Quan i on veure el Barça-València\nConsulta els horaris i les televisions de la jornada 4 que es disputa al Camp Nou\nEls partits internacionals deixen pas a la Lliga. En la represa de la competició regular, el FC Barcelona s'enfronta al València, amb Albert Celades com a nou entrenador. El Camp Nou serà el testimoni d'aquest partit entre dos equips que tradicionalment lliuren un matx intens. Ara la jornada 4 registrarà un altre precedent entre barcelonistes i valencianistes.\nEl duel es podrà veure en directe a les 21.00 hores per Movistar Partidazo, i també se’n podrà seguir el minut a minut al Match Center del web del Club i a través dels perfils oficials a les diferents xarxes socials. A continuació oferim la llista amb els horaris i els canals televisius que retransmetran el duel lliguer entre Barça i València.\nNo et quedis sense venir al Camp Nou. Compra la teva entrada per al Barça-València!\nAmèrica Llatina – Ciutat de Mèxic (2.00 PM) / Bogotà (2.00 PM) / Santiago de Xile (3.00 PM) / Buenos Aires (4.00 PM)\nBrasil – Brasília (4.00 PM)\nÀfrica – Dakar (7.00 PM) / Yaoundé (8.00 PM) / Ciutat del Cap (9.00 PM)\nTurquia – Istanbul (10.00 PM)\nRússia – Moscou (10.00 PM)\nPaïsos Àrabs – Mecca (10.00 PM)\nÍndia – Nova Delhi (12.30 AM)\nIndonèsia – Jakarta (2.00 AM)\nXina – Pequín (3.00 AM)\nJapó – Tòquio (4.00 AM)\nAustràlia – Sydney (5.00 AM)


L'entitat Tanuki Dan i el Servei de Joventut organitzen una fira de còmic i dibuix a Roca Umbert | Ajuntament de Granollers\nInici » L'entitat Tanuki Dan i el Servei de Joventut organitzen una fira de còmic i dibuix a Roca Umbert\nL'entitat Tanuki Dan i el Servei de Joventut organitzen una fira de còmic i dibuix a Roca Umbert\nEls dibuixants i il·lustradors interessats a exposar a la fira, que se celebrarà els dies 25 i 26 de gener, ja poden inscriure-s'hi\nEl cap de setmana 25 i 26 de gener l'entitat juvenil granollerina Tanuki Dan organitza, amb el suport del Servei Municipal de Joventut, la Comic Fest, una fira de còmic i dibuix que s'instal·larà a la nau Dents de Serra de Roca Umbert (c. Prat de la Riba, 77), de 10 del matí a 8 del vespre, amb l'objectiu de donar a conèixer els joves que es dediquen a la il·lustració, tant si comencen com si ja tenen experiència. Així, s'oferirà als interessats la possibilitat de llogar un estand per poder mostrar i vendre la seva obra. En paral·lel, es faran activitats relacionades amb el món del còmic i la il·lustració, i es disposarà d'un espai per facilitat el contacte entre creadors i editors. L'entrada al recinte serà gratuïta.\nPer a més informació i reserva d'estands, cal contactar amb l'organització, a través de l'adreça: tanukidan.gra@gmail.com\nOberta la inscripció als nous tallers per a adolescents i a la formació Recicla't per a joves del Gra\nJa s'ha obert el termini per inscriure's als tallers trimestrals del Gra, Equipament Juvenil, per als mesos de gener a març. Per a nois i noies de 12 a 18 anys, s'organitzen tallers de guitarra espanyola, de màgia, de dansa urbana i un de millora i aprofitament dels treballs escolars. L'activitat, de nivell inicial, començarà al mes de febrer i cada sessió dura una hora i mitja. La inscripció als tallers, amb un preu cadascun de 13,56 euros, pot fer-se fins al dia 27 de gener.\nD'altra banda, aquest mes es reprèn la programació semestral + Recicla't, una formació que toca diversos àmbits per enriquir el currículum acadèmic, professional i personal dels joves. Per a la franja de 16 a 30 anys, s'ofereixen cursos de monitor i premonitor de lleure; presentació de projectes viables adreçat a entitats juvenils i grups de joves; i el monogràfic de formació de formadors. Altres ofertes són cursos de conversa en anglès, coreografia, com fer un hort ecològic i guitarra elèctrica.\nEl període d'inscripcions del + Recicla't acaba 10 dies abans de l'inici de cadascun dels cursos.\nMés informació i inscripcions al Gra (pl. de l'Església, 8, tel. 93 842 66 84) i també a: www.grajove.cat - www.granollers.cat/ovac\nCartell de Comic Fest


La Generalitat veu un possible delicte d'odi en el joc 'Que no se te caiga el jabón'\nTema: La Generalitat veu un possible delicte d'odi en el joc 'Que no se te caiga el jabón'\n13/12/2019, 00:07 #1\nAfers Social l'ha remès a la Fiscalia perquè investigui\nEl departament d' Afers Socials de la Generalitat ha obert un expedient d'ofici sobre el joc per a adults 'Que no se te caiga el jabón' i l'ha posat en coneixement de la Fiscalia de delictes d'odi. «Tolerància zero amb l'homofòbia» explica en un tuit, en el qual respon a la denúncia d'un internauta a què ha seguit una polseguera a la xarxa de veus contràries al presumpte divertiment.\nLa pàgina de l'empresa que el comercialitza el defineix com un joc de ritme ràpid de tipus «passa la patata calenta» en el marc d'una dutxa a la presó. El defineixen com «un joc de cartes amb humor negre, faroleig...», quan el cert és que està ple de clixés homòfobs i masclistes. El joc fa referència a una expressió popular homòfoba que concep els homes gais i els presidiaris com a potencials violadors.\nFont: https://www.elperiodico.cat/ca/societat/20191211/homofobia-joc-jabon-priison-generlaitat-7770452?utm_source=twitter&utm_medium=social&utm_c ampaign=btn-share&fbclid=IwAR0fKtDFjHQflXGdnnP5WXWo2V_BhXwJaar RIpRG_JcQkRtLirh77ZusmVU


Cròniques BMR 17-18 | Bàsquet Manyanet Reus | Pàgina 38\nArxiu de la categoria: Cròniques BMR 17-18\nAM5 vs RAPITENC\n19 Novembre, 2017 BàsquetManyanetReus\nAM 5è 42 – 92 Rapitenc\nDivendres a la tarda teníem un partit dur per la diferència física entre els dos equips. Quan jugues contra un equip superior físicament costa veure les coses que es fan bé. Es veuen petits detalls però hem de ser més constants i regulars.\nEns va costar entrar en el partit, d’inici vam sortir una mica cohibits però poc a poc vam anar espavilant-nos. Vam intentar córrer i que el ritme del partit fos alt per evitar que es tanquessin en defensa, ho vam aconseguir a estones.\nEl pròxim cap de setmana més, toca treballar dur els entrenaments.\n5, 6, 7 MA- NYA-NET\n“Los obstáculos no te tienen que parar. Si te encuentras con un muro, no te des la vuelta y abandones. Averigua como escalarlo, ir a través de él o rodearlo. – Michael Jordan”.\nTGN TERESIANES vs IMV\n16 Novembre, 2017 BàsquetManyanetReus\nTGN Bàsquet Teresianas 30 – 50 Manyanet Reus Verd\nUn partit atípic per jugar-lo en dimecres però on el Manyanet Reus Verd va començar molt concentrat i sabent al que havia de jugar, fent una bona defensa i atacant ordenadament. Tot això va provocar que al final del 4rt quart l’equip visitant ja anés 20 punts per sobre en el marcador. Però a partir de la mitja part, els dos equips es van dedicar a córrer desordenadament i això va propiciar moltes pèrdues de pilota als dos costats del camp, essent una mica el joc dels disbarats. Finalment, el partit va finalitzar amb un 30 a 50 a favor del Manyanet Reus Verd.\nCLARET vs BF\n15 Novembre, 2017 BàsquetManyanetReus\nClaret de Valls – BF\nDissabte vam desplaçar-nos a Valls, un partit que les nostres van començar ben d’hora i amb una mica més de guerra per part del contrincant que ja està bé! Molt contenta per les millores individuals de cada jugadora però sobretot pel joc d’equip, comencem a jugar fent gran el camp, treballant per rebre sense apropar-me a la pilota i els contraatacs ja aixequem el cap i juguem per passes. Vam començar a defensar cadascú el seu. Tenim totes moltes de ganes de pilota.\nSALLE REUS vs AFB\n14 Novembre, 2017 BàsquetManyanetReus\nSalle Reus – Manyanet Reus Blau\nTot i no tenir el millor dia de lucidesa en atac, no vàrem començar malament el partit durant els primers períodes. Però mentre anava passant el temps de joc, cada cop trobàvem menys solucions de cara a cistella, i no sabíem llegir els espais. Mentre el rival es mostrava molt encertat des del tir exterior per capgirar el marcador.\nE. CAMBRILS vs AM6\nAquest cap de setmana l’aleví masculí de sisè va guanyar al camp de l’escola cambrils, sent aquest el primer partit fora de casa.\nAquest fet es va notar durant el primer quart on vam obtenir la derrota. En vista de la falta d’1 contra 1 i la poca organització defensiva, vam espavilar-nos i tot seguit vam començar la remuntada.\nEn comparació als altres partits, aquest ha sigut el més complicat en quant a verticalitat ofensiva. Ens ve perfecte començar perdent per veure els detalls que fem malament i ser més crítics als entrenaments. No deixa de ser una bona victòria degut al canvi d’actitud als quarts següents. Seguim treballant.\nSELVA vs JF\nSelva 54 – JF 65\nTot i que el resultat mostri una petita diferencia, el que es va veure a la pista, comparat amb el primer partit de lliga, és avismal.\nEstem treballant en la bona línia, l’actitud de les jugadores és genial i així es va veure al marcador amb una ràpida diferencia de +14 al primer quart.\nTot i que els altres quarts van estar molt igualats, el que vam veure és que l’equip te molt clar que la victòria passa per la defensa i això és clau.\nLa Selva, que és un dels equips més potents del grup, no va tenir gaires opcions davant nostre. L’equip segueix treballant. Cada cop amb més encert des de la línia de fora i molt més dures en defensa.\nSeguim, seguim sumant, seguim aprenent!!\nAGUILES vs SFB\nÀguiles 71 – SFB 40\nPartit complicat, personalment penso que el més complicat de l’any davant un equip amb molta força, molta intensitat i bon bàsquet.\nAquí a casa, vam guanyar de 29 punts, perquè elles van baixar els braços, però nosaltres no vam donar tot el que podíem allà a casa seva.\nAmb moltes baixes, vam plantar cara a l’inici del partit, però una sortida brutal d’elles, ens va passar factura. El fred i algunes accions arbitra’ls que ens van passar factura al final del partit, ens van perjudicar bastant.\nLa segona part va ser molt més competida per part nostra, tot i així, amb petites diferencies al final, el marcador es va veure molt .\nSeguirem treballant, l’equip és jove i tenen gana, així que a per més!!\nIMV vs CARME\nInfantil Masculí Verd 46 – 79 El Carme CBT\nUn partit entre els dos primers classificats del grup que va començar d’allò més igualat amb només 3 punts per sobre del marcador a favor de l’equip visitant. El Manyanet Reus va seguir insistint amb molta intensitat però la diferencia física entre els dos equips va anar decantant la balança de mica en mica fins a aconseguir una diferència de 40 punts a falta de poc perquè acabés el partit.\nFinalment, l’equip local va demostrar que no es rendeix i va plantar cara els últims minuts del partit remuntant 10 punts i demostrant que si realment s’ho plantegen i treballen amb intensitat, poden plantar cara i competir contra tots. El resultat final del partit va ser un 46 a 79 a favor de El Carme CBT.\nTERESIANES vs AM5\n13 Novembre, 2017 BàsquetManyanetReus\nTeresianes – AM 5è\nEl passat dissabte l’aleví masculí va començar la segona volta al camp del Teresianes. Aquest equip a la primera volta ens va tancar l’acta i no vam anotar una cistella fins el 4t quart.\nEns vam marcar un objectiu, no podia passar el mateix de l’anterior partit, i ho vam aconseguir dissabte vam guanyar dos quarts! Després de l’ensurt Teresianes es va posar a defensar més fort, va ser llavors quan ens va costar sacar de fons i vam perdre moltes pilotes.\nMolt contentes de l’esforç, actitud i lluita durant tot el partit. Hem de continuar en aquesta línia i\nno ens tenim de conformar amb el que estem fent bé hem de seguir treballant i millorant cada dia.\n“El arte de pasar posiblemente sea la menos apreciada entre las dotes de un jugador pero es la más preciada para mí; un buen pasador es tan importante como un buen anotador ya que un buen pase es sinónimo de canasta convertida” Bozidar Maljkovic.\nAF6 vs SALLE REUS\nMANYANET REUS VERD vs SALLE REUS\nAquest cap de setmana l’aleví femení de 6é va guanyar contra la Salle Reus. Un partit molt intens i ajustat durant tots els quarts. Vam començar una mica adormides i es va perdre el primer quart, però després hi va haver un canvi fent que tots els altres quarts en sortissin victorioses. La defensa va ser el nostre punt clau, ja que va costar que la pilota passes per l’aro. Molt contents per l’actitud de les nenes, tant a pista, com a banqueta per voler guanyar.\nSi seguim treballant, seguirem guanyant!\n← Anteriors 1 … 37 38 39 … 45 Següent →


Marcador de la 29a edició de La Marató de TV3 i Catalunya Ràdio.\nEl passat diumenge 20 de desembre es va celebrar una nova edició de La Marató de TV3. Enguany es van recollir 10.305.819 € per a la investigació en la recerca de tractaments i vacunes per prevenir la COVID-19. Tot un èxit que demostra, un cop més, la gran implicació de la societat en causes solidàries.\nCom cada any, Cellers Maset ha col·laborat amb La Marató de TV3 donant la xifra de 3.000 €. Aquesta és la 9a edició en què el celler penedesenc col·labora amb la Fundació La Marató de TV3.\nAquesta col·laboració és un dels projectes de responsabilitat social corporativa del celler, com ho és també el projecte Sempre amb elles, una iniciativa per a la conscienciació social de la igualtat de gènere.\nEtiquetada amb: tv3


26 detinguts en el macrooperatiu dels Mossos d’Esquadra contra el tràfic de drogues – elgarrotxi.cat\n26 detinguts en el macrooperatiu dels Mossos d’Esquadra contra el tràfic de drogues\nACN – El macrooperatiu contra el tràfic de drogues que els Mossos d’Esquadra han fet aquest dimarts a municipis de les comarques gironines i al Prat de Llobregat suma ja 26 detinguts. Un total de 300 agents han fet 21 entrades i escorcolls simultanis a pisos i locals de Girona, Sils, Llagostera, Quart, Maçanet de la Selva, Cassà de la Selva, Blanes i el Prat de Llobregat. L’origen de la investigació se centra al barri de Font de la Pólvora de Girona. Aquí, els agents han detingut almenys cinc persones. Els Mossos sospiten que és l’epicentre d’una xarxa de distribució de droga amb ramificacions arreu de la demarcació. L’operatiu ha esclatat a les cinc de la matinada, enmig de fortes mesures de seguretat.\nA les cinc de la matinada, els agents han fet 21 entrades i registres a pisos i locals de vuit municipis. L’objectiu, desarticular una xarxa de distribució de droga amb epicentre al barri de Font de la Pólvora de Girona. La investigació ha estirat el fil des de Girona fins a diversos municipis de les comarques del Gironès, la Selva i també al Baix Llobregat.\nA Girona, l’operatiu s’ha fet enmig d’un fort dispositiu de seguretat, amb diverses unitats de la Brigada Mòbil (Brimo) i de l’Àrea Regional de Recursos Operatius (ARRO) escortant les entrades dels edificis on els agents feien l’escorcoll i l’helicòpter sobrevolant la zona d’actuació. Un total de 300 agents d’investigació, científica i canina s’han desplegat als vuit municipis per executar el cop contra el tràfic de drogues.\nCap a les deu del matí, han acabat els registres. Els Mossos d’Esquadra s’han emportat detingudes 26 persones. El jutjat de Girona que instrueix el cas ha decretat secret de sumari. Els detinguts estan pendents de passar a disposició judicial.\nLa investigació arranca de lluny i és un operatiu coordinat entre els agents de la Unitat Territorial d’Investigació de Girona i la Divisió d’Investigació Criminal amb seu al complex Egara de Sabadell. A banda de detenir els sospitosos, els agents també han decomissat droga i s’han endut dels pisos estris que el traficants usen per manipular la substància.\nDurant l’operatiu a Girona hi ha hagut moments de tensió. Familiars dels detinguts han increpat els Mossos d’Esquadra i també periodistes que cobrien el desplegament. Quan els agents s’han endut els últims detinguts de Font de la Pólvora, una parella al carrer Hortènsia, agents de la Brigada Mòbil han hagut de fer un cordó de seguretat entre els familiars i el cotxe logotipat que s’enduia els detinguts.\n[youtube url=”https://www.youtube.com/watch?v=mjDf2gJZZoo” width=”560″ height=”315″]\nRoben per segona vegada a la piscina de Castellfollit de la Roca\nMor un matrimoni en caure a una riera amb un cotxe a prop de l’Escala


Del 25 de novembre de 2019 al 25 d'abril de 2020\nA causa de la situació d’emergència sanitària provocada pel coronavirus, l’edició de pressupostos participatius 2020 ha quedat finalment anul·lada (Decret d’Alcaldia de 22 de maig).\nLes votacions de les 13 propostes seleccionades s’havien de dur a terme del 19 de març al 23 d’abril i van quedar ajornades amb la declaració de l’Estat d’alarma.\nAtesa la situació actual, no és possible modificar el calendari previst per finalitzar el procés de pressupostos participatius. La finalització del procés requeriria repetir algunes tasques com tot el pla de comunicació.\nDavant la situació excepcional, des del consistori es prioritza ara més que mai l’atenció als col·lectius que estan patint les conseqüències de la crisi (empreses, comerços, personal autònom, persones treballadores...).\nLa Regidoria de Responsabilitat Social emplaça als 13 participants de l’edició d’enguany a presentar les seves propostes a l’edició de 2021, o bé repetint la mateixa proposta o bé adaptant-la i redefinint-la.\nAixí mateix, anunciem l’inici d’un període de reflexió per adequar les bases de la propera edició 2021 a les necessitats actuals.\nAudiència pública: presentació de propostes de pressupostos participatius. ACTE ANUL·LAT\nTretze propostes d’entitats i ciutadania opten a ser incloses en el pressupost d’inversions de l’Ajuntament d’aquest any.\nS’obre el període de presentació de propostes d’inversions per als pressupostos participatius 2020.\nDecret 512 de data 22-5-2020, Acord suspensió edició pressupostos participatius 2020 (PDF 103KB)


Octubre de 2018 – Xevi Bardolet i Mayola\n“Sóc el periodista més ràpid de Catalunya”\n40 anys d’EL 9 NOU – XXIII\nAclarim de seguida el títol perquè no sigui dit que s’ha tret de context. “L’any 1986 es va fer la proclamació de Barcelona com a seu olímpica. El 1988, el Corte Inglés va organitzar els primers Jocs Olímpics de la Comunicació per a periodistes. EL 9 NOU hi va guanyar la cursa dels 4×100 i jo vaig fer or als 100 metres llisos. Encara tinc el trofeu. Els Jocs no s’han fet mai més, per tant entenc que el títol continua vigent”, diu. De manera que “sóc el periodista més ràpid de Catalunya”.\nI el més prematur en l’ofici potser no, però Déu n’hi do. Albert Om recorda perfectament el dia que va començar a EL 9 NOU, “perquè la primera cosa que vaig fer va ser un sopar a Fusimanya”. Era el del relleu de Jaume Collell per Jordi Molet a la direcció, el 1983. “Jo tenia 17 anys, se m’acabava de despertar el cuc del periodisme i vaig tenir la sort que qui era corresponsal de Taradell, en Josep Autonell, Camat, m’hi va ficar de seguida”, diu.\n“Quan se’t desperta una vocació és molt important tenir gent que t’ajuda. Si no, el més probable és que es vagi diluint i t’acabis dedicant a una altra cosa”. Per això l’agraïment a en Camat, primer, i a EL 9 NOU, després, perquè “sense cap mena de dubte va ser la meva universitat”.\n13 anys, s’hi va estar. I no precisament repetint curs, sinó fent tots els papers de l’auca. Començant per portar breus de Taradell amb un cop de moto des de l’institut fins arribar a codirigir l’edició de Vic, primer, i a posar en marxa la de Sabadell, després, tornant d’una excedència. I entre la primera i última etapa, el debut a la redacció agafant cròniques d’esports els diumenges a la tarda i, un cop consolidada la professionalització a final dels vuitanta, responsable de la secció de Política i Societat abans de fer el pas a la direcció.\nPel mig queden moments sublims, com el sorteig de quintos. “Em sentia Déu. Trucaven a la redacció i jo els deia si eren excedent o anaven a Cartagena”. O la primícia del primer intent de casament gai, a Taradell, “que va revolucionar comarca i país ara ha fet just 30 anys”.\nEl 1996, Om va emprendre una nova etapa que l’ha portat a TV3 i a RAC1. Ara saluda cada dia des d’Islàndia com el 1983 ho feia des de Ràdio Taradell, inaugurada aquell Sant Jordi i que també va ser la seva escola de ràdio.\nPer ell, dos grans records que són alhora premisses i mèrits de la premsa local són “treballar molt i treballar bé, perquè et veus amb la gent que et llegeix i amb la gent de qui parles; això obliga a ser molt rigorós”. I els bons comunicadors sempre ho tenen present. A Taradell, a Vic i a Islàndia.\nAutor xevibardoletPublicat el 29 Octubre, 2018 22 Octubre, 2018 Categories Contraportades d'EL 9 NOULeave a comment on “Sóc el periodista més ràpid de Catalunya”\n“Estava convençuda que allò no duraria més de tres o quatre números”\n40 anys d’EL 9 NOU – XXII\nVa néixer a la plaça on hi ha EL 9 NOU 37 anys abans que nasqués EL 9 NOU, que originàriament no va néixer en aquesta plaça sinó a la plaça Sense Nom, avui Francesc Macià, i on ella cada dimecres a la matinada portava els acudits en bicicleta. “Solia ser als volts de les tres de la matinada, que no hi havia ningú pel carrer però a la redacció encara hi treballaven”. Amb el temps va deixar aquesta tasca per als fills, però no pas la de dibuixar per al diari, que ho ha mantingut ininterromput des del primer número.\nEl 1978 Pilarín Bayés ja era ninotaire i il·lustradora, “i també una mare atrafegada”. Malgrat això no va tenir cap pega a sumar-se a la proposta de col·laborar al nou diari comarcal quan li van anar a proposar a casa. “Que monos!, vaig pensar, convençuda que allò no duraria més de tres o quatre números”. Aquest dilluns surt el 3.803. “A mesura que s’han anat celebrant aniversaris m’he adonat que no tenia massa vista per al futur”.\nEl miler de llibres que ha tret la Pilarín i el fet que la immensa majoria s’hagin destinat al públic infantil no treu el seu compromís amb el món dels adults. I més en concret en els primers anys de la transició, “on tot encara era molt gris i fins llavors a Vic només havien anat bé les processons i les visites de Franco”. Per això era important afegir-se a les alenades d’aire fresc “que en aquell moment representaven experiències com la del mateix EL 9 NOU, les associacions de veïns o l’activitat del Cineclub”, per al qual també va dibuixar cartells.\nI durant 40 anys no ha parat ni un sol dia. Com en res del que ha fet, i que l’ha convertit en una icona de Vic, d’Osona i del país. I malgrat que quan va arrancar a EL 9 NOU ja era il·lustradora i publicava dos o tres llibres l’any, “col·laborar al diari m’ha estat un aparador i m’ha anat bé per no tenir sempre al cap només el públic infantil, sinó viure, reflexionar i opinar, ni que sigui des del dibuix, dels temes que ens preocupen als grans”. Primer des d’una vinyeta fixa i més tard en historieta.\n40 anys de presència setmanal al diari permeten fer una crònica no només de la història local, sinó fins i tot nacional i internacional, que són els temes sobre els que cada setmana reflexiona la Pilarín. “Normalment el dia abans ja tens la idea, i l’execució la guardo per al dimecres”. Ho resol en una hora llarga de feina, “i sempre amb plumilla i tinta xinesa, com l’Ausiàs March”. Res no dóna tanta precisió, diu, i no haver abandonat mai aquesta tècnica ara li dóna un valor afegit.\nA EL 9 NOU, de fet, el valor afegit li dóna poder presumir que la Pilarín fa 40 anys que dibuixa.\nAutor xevibardoletPublicat el 22 Octubre, 2018 23 Octubre, 2018 Categories Contraportades d'EL 9 NOULeave a comment on “Estava convençuda que allò no duraria més de tres o quatre números”\nAutor xevibardoletPublicat el 15 Octubre, 2018 22 Octubre, 2018 Categories Contraportades d'EL 9 NOULeave a comment on “Escrivia amb còpia amb paper carbó i em quedava l’original”\n“Els mitjans tradicionals continuen sent bàsics per a la publicitat”\n40 anys d’EL 9 NOU – XX\nÉs possible que d’aquí a 100 anys, quan s’estudiïn les diferents eres per les quals ha passat la història de la humanitat, la d’internet tingui capítol propi. Ho diu Marià Isern, algú que per tradició familiar ha tingut el privilegi de passar, en el seu camp, de la prehistòria a l’època contemporània en només 65 anys. “Quan vam començar, el 1952, els Ipads eren les ràdios de fusta que presidien saletes i menjadors de casa; allò era la tecnologia punta”. Fins al punt que el seu pare, que treballava de delineant, va decidir formar-se com a radiotècnic i obrir, per quan sortia de la feina, una botiga de muntatge i reparació de ràdios, a Roda. I va néixer Isern.\nEL 9 NOU ha coincidit en 40 dels 66 anys que aquest 2018 ja ha complert la cadena osonenca. I repassant-hi la seva publicitat, ininterrompuda pràcticament des des de l’any 1 -“devíem esperar una mica a veure si la cosa anava en sèrio”, ironitza- es podria escriure una història de l’evolució dels electrodomèstics i la petita electrònica: des de l’aparició de la tele en color i les rentadores semi-automàtiques fins als cursets en botiga per aprendre a fer anar un microones.\nA finals dels setanta Isern ja sabia què era la publicitat. “En fèiem a Ràdio Vic i a l’Ausona”, que eren fins llavors els dos mitjans que transcendien l’àmbit estrictament local tot i ser de Vic. “Però EL 9 NOU va representar una novetat no només pel to, per l’aire fresc que aportava, sinó per néixer directament amb vocació de comarca”. El mateix que pretenia la botiga de Roda que, a partir d’aquell moment, va obrir-se molt més a clients de fora.\n“És innegable que la publicitat hi va ajudar”, diu Isern. I avui ho continua fent, i de manera específica en suport paper. “És evident que amb les noves tecnologies s’han diversificat molt els suports per a la publicitat, però els mitjans tradicionals continuen essent bàsics”, sentencia. “Hi pot haver segmentació, en tot cas, en funció del producte i el perfil de client a qui va dirigit, però el suport paper continua essent molt potent”.\nDe la mateixa manera que EL 9 NOU no s’entendria sense el suport dels seus lectors i compradors, tampoc ho faria sense el compromís dels petits i grans anunciants. En alguns casos, com el que ens ocupa, amb una relació de 40 anys “cap a un producte amb el qual ens sentim plenament identificats”. I amb el desig d’allargar-lo 40 anys més, veurem cap a quin futur tecnològic. Isern apunta cap a una nova explosió de possibilitats dels mòbils i l’internet de les coses.\nI potser EL 9 NOU acabat de sortir del forn ja ho farà directament des del de casa.\nAutor xevibardoletPublicat el 8 Octubre, 2018 1 Octubre, 2018 Categories Contraportades d'EL 9 NOULeave a comment on “Els mitjans tradicionals continuen sent bàsics per a la publicitat”\n“EL 9 NOU mai no s’ha deixat de repartir”\n40 anys d’EL 9 NOU – XIX\n“Ja hi ha en Sala”. No calia ni l’avís perquè tan bon punt trepitjava la redacció se’l sentia parlar alt, com se sol dir. I donava aquell punt de tensió afegida els vespres de tancament. Amb ell començava el compte enrere i una carrera contrarellotge perquè els fotolits arribessin a temps a la rotativa, la impressió es fes en la franja contractada i la distribució, sense imprevistos.\nI el cas és que durant els 35 anys que en va ser el responsable “el diari sempre va arribar”. Sortejant incidents, nevades i talls de carretera amb l’obsessió “de tenir quiosquers i llibreters ben atesos, que també prou sacrificada és la seva feina”, diu. Algun retard, algun dia, hi va ser. “Però EL 9 NOU mai no s’ha deixat de repartir”.\nJosep Sala era llauner, de fet. “Es pot dir que EL 9 NOU i jo vam créixer junts”, perquè l’únic que passava el maig de 1978 és que tenia una furgoneta, i per coneixences va saber que el diari nascut feia un parell de mesos s’havia deixat d’imprimir a Vic i es portava a fer a Terrassa. Per això li van demanar si volia donar-hi un cop de mà. “Vaig començar a treballar-hi a partir del segon número que es va imprimir a Terrassa. En Jordi Puig i un altre fotògraf hi baixaven amb una furgoneta llogada, i jo amb la meva”.\nEn una primera etapa es baixaven els originals fets a màquina i que es repicaven a la mateixa rotativa. Més tard es baixaven els fotolits. I l’últim gran salt ja va permetre enviar els arxius per internet. “Però el diari, amb tot el seu paper, s’ha repartit sempre com el primer dia”. I no tenen res a veure els primers exemplars d’aquells primers anys amb el tiratge i paginació que EL 9 NOU va anar agafant a mesura que va anar creixent.\n“A finals dels vuitanta, tornant gas avall no corries. I amb el pes que duies, el cotxe et tocava amb el cul a terra”. Per això el 1990 la furgoneta es va haver de canviar per un camió i en Josep Sala va crear la seva pròpia empresa de distribució, amb quatre treballadors amb qui es distribuïen les rutes per repartir el diari per tot Osona i el Ripollès. “La meva màxima ha estat sempre que si el diari no és als quioscos a les cinc del matí, ja vas tard”. I amb molts tenia la confiança de tenir claus per poder-hi deixar els diaris a dins, abans no obrien.\nCom amb tot, la concentració de rotatives i empreses de distribució associades va fer que “els grans es mengessin els petits”, i els successius canvis de rotativa d’EL 9 NOU també van obligar, amb els nous contractes, a operar amb majoristes.\nAra en Sala ja no apareix tant per la redacció. Però per a la gent d’EL 9 NOU sempre més serà el repartidor.\nAutor xevibardoletPublicat el 1 Octubre, 2018 1 Octubre, 2018 Categories Contraportades d'EL 9 NOULeave a comment on “EL 9 NOU mai no s’ha deixat de repartir”


Linedance Country: Jack Daniels\nTemps: 40 - Parets: 4 - Nivell:Principiant\n(1-8) KICK BALL CHANGE X 2,SWIVEL,JUMPING & CROSS,1/2 TURN\n1 Kick endavant amb el peu dret.\n& Posem el peu dret al costat del peu esquerre.\n2 Canviem el pes sobre el peu esquerre.\n3 Kick endavant amb el peu dret.\n4 Canviem el pes sobre el peu esquerre.\n5 Obrim les puntes cap enfora al mateix temps.\n6 Obrim els talons cap enfora al mateix temps (els peus queden rectes)\n7 Fent un salt creuem el peu dret per davant de l´esquerre.\n8 Fem ½ volta cap a l´esquerre (06.00h)\n(9-16) STOMP,SWIVEL TOE,STOMP,SWIVEL TOE,STOMP\n2 Aixequem la punta del peu dret i la obrim cap a la dreta .\n3 Tornem la punta al centre.\n4 Stomp del peu dret.\n5 Stomp amb el peu esquerre.\n6 Aixequem la punta del peu esquerre i la obrim cap a l´esquerra.\n7 Tornem la punta al centre.\n1 Marquem el taló del peu dret endavant.\n2 Piquem de mans.\n3 Fent un salt marquem el taló del peu esquerre endavant.\n4 Piquem de mans.\n5 Fent un salt marquem el taló del peu dret endavant.\n6 Fent un salt marquem el taló del peu esquerre endavant.\n7 Fent un salt marquem el taló del peu dret endavant.\n8 Hook del peu dret sobre el peu esquerre per davant i piquem de mans al mateix temps.\n(25-32) SHUFFLE,1/2 TURN,SUFFLE ½ TURN, ¼ TURN,STOMP\n1 Pas amb el peu dret endavant.\n2 Pas amb el peu dret endavant.\n3 Pas amb el peu esquerre endavant.\n4 Fem ½ volta a la dreta (12.00h)\n5 Pas endavant amb el peu esquerre.\n& Pas amb el peu dret al costat del peu esquerre fent ¼ de volta cap a la dreta (03.00h)\n6 Pas endavant amb el peu esquerre fent ¼ de volta cap a la dreta (06.00h)\n7 Pas enrere amb el peu dret fent ¼ de volta a la dreta (09.00h)\n(33-40)GRAPEVINE,1/2 TURN, JAZZ BOX.\n1 Pas amb el peu esquerre cap a l´esquerre.\n2 Creuem el peu dret per darrere del peu esquerre.\n3 Pas amb el peu esquerre cap a l´esquerre.\n4 Scuff amb el peu dret, i fem ½ volta cap a l´esquerre (03.00h)\n5 Creuem el peu dret per davant del peu esquerre,i aixequem el peu esquerre al mateix temps.\n6 Posem el peu esquerre al terra.\n7 Posem el peu dret al costat del peu esquerre.


Crida Premianenca defineix una llista molt jove per les municipals - Ràdio Premià de Mar\nTOPICS:Crida premianencaEleccions Municipals\nCrida Premianenca va celebrar ahir assemblea per definir la seva llista per les municipals així com els eixos centrals del programa i els actes de la campanya. Sobre la llista, el candidat a l’alcaldia Joan Ribet ha destacat la seva joventut, però també la seva preparació, un fet que pot motivar els joves que no se senten representats pels partits tradicionals.\nSeguim amb informació relacionada amb la precampanya de les eleccions municipals perquè Crida Premianenca va celebrar ahir la seva tercera assemblea de preparació dels comicis del 22 de maig. En l’assemblea, els membres d’aquesta candidatura van tancar la llista, es van fixar els actes de la campanya i es van establir tres comissions de treball, com ha explicat a Premià Notícies l’alcaldable de la Crida, Joan Ribet. Pel que fa a la campanya, Crida Premianenca ha definit tres actes que tindran lloc entre el dia de Sant Jordi, el 23 d’abril, i el 14 de maig, quan faran l’acte central.\nParlant de la llista, aquesta està encapçalada per Joan Ribet, com ja s’ha dit. El segueixen Marc Forés, Nico Bobadilla, Sara Montesinos i Mercè Gil. La llista de Crida premianenca presenta un perfil molt jove, cosa que Joan Ribet, que amb 25 anys d’edat és l’alcaldable més jove en aquest comicis, considera un actiu.\nPel que fa al programa electoral de la Crida, aquest contempla quatre grans àrees: municipi i territori, municipi i crisi, municipi i societat i municipi, organització i participació.\nEl ple aprova per unanimitat el reglament de Govern Obert i Participació Ciutadana\nActe electoral de David Gutiérrez amb un catedràtic d’ESADE sobre el lideratge de Premià de Mar al Baix Maresme\nBe the first to comment on "Crida Premianenca defineix una llista molt jove per les municipals"


Font del Carbó - Fonts de Viladrau\nD'aquesta font encara no n'he trobat l'emplaçament històric exacte.\nSembla que està situada al peu de la muntanya de la Sala, potser prop del sot que es configura entre la Castanyeda Gran i la Tirassa, per sota el Turó del Pou d'en Sala. A 80 minuts de la Plaça, venint pel camí de la Sala.\nDes del Turó del Pou d’en Sala es té una esplèndida vista de tota la vall de la Sala als nostres peus, i més enllà de Puig Cornador, del poble de Viladrau; cap a ponent Castelltallat i Montserrat, i cap el nord Collsacabra i més lluny el Canigó.\nAl peu de la muntanya de la Sala diuen que hi ha la Font del Carbó, però nosaltres encara no l’hem trobada.\nVista del inici de la Vall de La Sala des del Turó del Pou d’en Sala (1.262m). Es pot apreciar en primer terme Can Gat, una mica més a l’esquerre Can Puig i a dalt de tot Can Bosc.\nComencem pel coll de Sobrevia fins La Planota, passant per la Serra de Sobrevia, ruïnes del corral de Terrers, el Matagalls Xic, serra de Font Pomereta, coll de les Garrotades, el collet de Trèmols, Serrat Mitjà, Font Savellar, Turó de les Dalles, Turó del Pou d’en Sala, Esqueis de l’Oriol, i baixem pel collet del Roure, el Pla de la Palla, Escala de Sant Josep, Molí Espatllat, i tornada a l’origen pels Camps Grans al peu de la Rodonella.


Investiguen la mort d'una trentena d'ànecs a la Devesa i al Ter a Girona - El Gerió Digital\nEls animals han aparegut durant la darrera setmana\nDijous, 27 d'agost de 2015 18:00h\nL'Ajuntament de Girona i el cos d'Agents Rurals estan treballant per aclarir les causes de la mort d'una trentena d'ànecs entre el parc de la Devesa i el riu Ter al seu pas per la passera de Fontajau. Els animals han aparegut morts al llarg de la darrera setmana.\nEn un comunicat, l'ajuntament explica que han dut a terme diverses actuacions per determinar la causa de la mort. Per exemple, s'han pres mostres biològiques dels animals i se'ls ha explorat i també s'han analitzat diversos paràmetres de l'aigua del rec circumdant dels Jardins de la Devesa i de la font ornamental dels mateixos jardins.\nDe forma preventiva, s'ha augmentat el cabal d'aquest rec i ha ordenat la neteja d'algues. Mentre no es determinen les causes exactes, l'ajuntament ha encarregat algunes mesures de caire preventiu. Per exemple, s'ha augmentat el cabal del rec de la Devesa i s'ha ordenat una neteja extraordinària d'algues i elements vegetals.


L'abordatge des de la salut pública de la soledat no desitjada centrarà la pròxima 'Trobada Salut Pública CSC' | Notícies | Consorci de Salut i Social de Catalunya\nL'abordatge des de la salut pública de la soledat no desitjada centrarà la pròxima 'Trobada Salut Pública CSC'\nDesprés del període estiuenc, tornen les Trobades de Salut Pública CSC el pròxim 17 de setembre i en format webinar, sota el títol: Soledat no desitjada: abordatge des de la salut pública.\nEncara es pot fer la inscripció gratuïta per aquesta trobada que se celebrarà en directe de 14h a 16h i que comptarà amb les exposicions de tres experts en la matèria i serà moderada per Davide Malmusi, director de Serveis de Salut de l'Ajuntament de Barcelona. La primera ponent serà Pilar Ramos, tècnica de Salut Pública de l'Agència de Salut Pública de Barcelona (ASPB), que presentarà diferents intervencions comunitàries per afavorir els vincles i la participació de la gent gran, que es lideren per l'ASPB, que treballa estretament amb altres institucions i entitats actives en els barris: equips d'atenció primària (EAPs), associacions de veïns, biblioteques, casals de gent gran, serveis socials, centres cívics, residències geriàtriques i associacions de voluntariat, entre d'altres. L'avaluació realitzada per l'ASPB demostra que aquestes intervencions tenen un impacte positiu en el benestar emocional i la qualitat de vida de les persones grans.\nSeguidament exposaran Laura Coll, responsable de Recerca, i Sergi Blancafort, investigador de la Fundació Salut i Envelliment de la Universitat Autònoma de Barcelona (UAB) per explicar l'abordatge de la solitud que han promogut i analitzat, destacant les intervencions grupals on vincular les persones grans que se senten soles detectades als CAPs amb altres persones del propi barri i amb els actius de la comunitat (espais de participació). En aquests grups es parla i comparteix la soledat a través d'un treball amb fotos que faciliten expressar i compartir la diversitat de maneres que pot prendre. Recentment ha estat formant CAPs de l'ICS per poder dur a terme la intervenció "Sentir-vos bé". Entre les seves publicacions en l'àmbit de la soledat, cal remarcar que ha publicat una revisió sistemàtica sobre els efectes en salut que descriuen els assajos clínics que promouen el capital social en les persones grans. Ha estat assessora del programa Vincles BCN i ha col·laborat amb la DIBA i Amics de la Gent Gran.\nA més, Laura Coll-Planas explicarà els antecedents, marc conceptual i resultats de la intervenció "Sentir-nos bé" que ha estat implementada en centres d'Atenció Primària de zones urbanes de Catalunya i avaluada en l'assaig clínic AEQUALIS (Recercaixa).\nI, finalment, Montse Gironès, vocal d'Ortopèdia del Col·legi de Farmacèutics de Barcelona posarà l'exemple del programa Radars com a cas d'intervenció com a farmacèutic comunitari. Gironès abordarà com la participació dels farmacèutics en els diferents espais del projecte és particularment rellevant, atès que actuen no només com a radar veïnal sinó que, per la seva condició de professionals sanitaris, poden ser espai de mediació entre les persones grans i els Serveis Socials, i poden donar suport de continuïtat a algunes actuacions de caire sanitari. Així, s'estableix un vincle de confiança amb el farmacèutic com a professional i la farmàcia es converteix en un punt de socialització de la persona amb altres persones soles i amb el mateix farmacèutic/a, que vetlla per l'adherència a la seva medicació i pel correcte control de la seva patologia.\nInscripció Trobada Salut Pública del 17 de septembre


Bellaterra, 12 desembre. Debat obert sobre les eleccions del 21-D | Assemblea Nacional Catalana - VALLÈS OCCIDENTAL\n← Informació dels autocars a Brussel·les organitzats pel Vallès Occidental\nManifest Tots a casa! →\nBellaterra, 12 desembre. Debat obert sobre les eleccions del 21-D\nArrenca la campanya per a les eleccions del 21 de desembre. Unes eleccions amb el govern legítim i legal de la Generalitat deposat per M. Rajoy. En aquest context excepcional de creixent repressió i laminació de les institucions de la Generalitat de Catalunya en que els Jordis i part del govern de la Generalitat segueixen a la presó mentre una altra part encapçalada pel MH President Puigdemont està a l’exili forçós a Brussel·les, fan que aquestes eleccions siguin ben anormals.\nTot i així, l’independentisme ha optat per concorre-hi amb l’objectiu de guanyar, recuperar les institucions catalanes i la dignitat que ens mereixem com a poble privat de drets i llibertats.\nTres candidats de partits o coalicions favorables a la independència vindran a Bellaterra a exposar com veuen, que proposen per aquestes eleccions i que pot passar segons el resultat que en surti. A més d’escoltar-los voldríem també saber que en penseu vosaltres de la situació que estem vivim i quina pot ser la millor sortida de l’atzucac en el que ara mateix estem.\nToni Morral, per Junts per Catalunya\nJoan Manuel Tresserras, per ERC\nIolanda Fresnillo, per la CUP\nEl debat es farà el dimarts dia 12 de desembre a les 8 del vespre al Centre Cívic, plaça de Maragall, 4.\nVine a dir-hi la teva. T’hi esperem!


11 de setembre amb homenatge als presos polítics a Barcelona - La Clau\n11 de setembre amb homenatge als presos polítics a Barcelona\nEl president Quim Torra demana desencuses a Espanya\nDivendres, 11 de setembre de 2020. 12:34h\nBarcelona, Arc de Triomf, 11 de setembre de 2020 © Òmnium\nA Barcelona, 2.850 cadires buides homenatgen els processats pels tribunals espanyols, amb motiu de la Diada Nacional de Catalunya.\nLa diada nacional de Catalunya, aquest divendres 11 de setembre, ha estat marcada per una acció visual de l'associació Òmnium Cultural. A prop de l'Arc del Triomf, avinguda Lluís Companys, a Barcelona, s'han instal·lat 2.850 cadires buides, amb noms in cognoms. Aquesta representació sense precedents ha fet ressò a les 2.850 persones processades per la justícia espanyola arran de l’organització del referèndum prohibit de l’1 d’octubre del 2017. La poderosa organització ciutadana, el president de la qual, Jordi Cuixart, és a la presó, ha denunciat així la repressió exercida per part de les autoritats espanyoles, des de la dreta (amb el Partit Polular), com des de l’esquerra (amb el poder socialista) encarnat actualment pel primer ministre, Pedro Sánchez.\nQuim Torra demana perdó al rei d'Espanya per l'execució del president Companys\nAbans de la Diada, el dijous 10 de setembre, el president de la Generalitat de Catalunya, Quim Torra, va interrogar el rei d’Espanya, Felip VI, i P. Sánchez. El líder independentista va exigir una cerimònia solemne amb les disculpes d'Espanya per l'execució del president Lluís Companys pel règim franquista el 15 d'octubre de 1940. Aquest republicà, líder del Partit Republicà d'Esquerra de Catalunya (ERC), es va exiliar a Bretanya després de la guerra civil espanyola. Detingut per la Gestapo, lliurat al règim franquista pel règim de Vichy, fou assassinat al castell de Montjuïc, a les altures de Barcelona.


La Sagrera – (Español) Barcelona Metro a Metro – La guía del Metro de Barcelona\nAntics espais protegits\nEl nom d’aquesta estació pren el nom del barri on es troba, evoca l’existència d’una sagrera, que en altres temps hi havia al voltant de l’església de Sant Martí de Provençals. Antigament, les sagreres eren terrenys sagrats que vorejaven les esglésies consagrades. L’origen d’aquest nom es troba en el segle XI, quan l’abat Oliba va pactar amb els nobles la creació d’un espai de trenta passes de llargària on els pagesos i els seus béns quedessin preservats, sota la protecció i la immunitat eclesiàstica, dels abusos i agressions a què els nobles els sotmetien. En aquest espai protegit de la Sagrera els pagesos hi van construir sagrers, també anomenats cellers, per guardar-hi les collites, i amb el temps, al voltant d’aquestes edificacions s’hi va anar creant un nucli de població que va anar creixent progressivament fins a la industrialització, quan es transforma en un barri industrial, amb un clar predomini dels sectors tèxtil i metal·lúrgic.\nCuina mediterrània de temporada. Especialitat en arrossos (amb llamàntol, conill…)\nTancat diumenges per la nit\nUn clàssic del barri especialitzat en peix i marisc. Menú al migdia.\nTancat els dimecres.\nRestaurant LÚA NOVA\nRestaurant de bona reputació amb gran varietat de productes, des de tapes variades, fins a carns a la brasa o les graellades de peix i marisc.\nAntiga fàbrica de pintures construïda el 1967 i que el 1998 es va condicionar com a espai per a usos polivalents destinat a realitzar-hi produccions culturals de tota mena, sobretot relacionades amb les arts escèniques. Si voleu estar a l’última, no podeu deixar d’anar-hi!\nAquí s’organitzen una gran varietat d’activitats, como cicles de cine alternatiu o el festival VisualSound. A més hi ha una biblioteca!\nUna bonica plaça amb porxades, inspirada en el model neoclàssic francès, a on parar a fer el vermutet a una de les seves agradables terrasses. Fins fa poc s’hi instal·lava el mercat del col·leccionista de joguines, que ara s’ha traslladat ben aprop: a la plaça de l’Assemblea de Catalunya, cada primer diumenge de mes al matí.\nGran quantitat de parades i un ambient molt agradable.\nUna biblioteca molt peculiar i activa, des d’on s’organitzen un munt d’activitats com tertúlies literàries, exposicions i un llarg etcètera.\nLa festa major de la Sagrera se sòl celebrar la tercera setmana de Novembre. Durant aquests dies, els parcs, places i carrers del barri es transformen en escenaris de múltiples activitats.\nMés info a: www.festesdelasagrera.com


Els minerals necessaris per a enfortir el sistema immune - FÒRUM.ad\nLa ingesta de minerals ha de ser diària, ja que en els aliments es troben en quantitats molt petites. Treballen juntament amb les vitamines per a potenciar i mantenir en perfecte estat el sistema immune. El manteniment d’un nivell adequat de minerals en l’organisme requereix tant la seva presència en la dieta en les quantitats recomanades com d’un adequat equilibri entre ells. Aquests són els minerals que reforcen les nostres defenses:\nZinc. Participa en més de 100 reaccions metabòliques, per la qual cosa resulta essencial per al sistema immune. És, a més, un potent antioxidant, la qual cosa ajuda a impedir o retardar l’oxidació del nostre organisme. Aquesta oxidació pot provocar alteracions, donant lloc a unes certes malalties, entre elles el càncer.\nSeleni. Aquest mineral contribueix a reduir la progressió de les infeccions virals. Sobretot és un gran antioxidant que treballa juntament amb la vitamina E per a prevenir l’oxidació de les cèl·lules. També és antiinflamatori, estimula la producció de limfòcits T i ajuda en el control de la tiroide.\nFerro. El nostre organisme utilitza el ferro per a fabricar hemoglobina, una proteïna dels glòbuls vermells que transporta l’oxigen dels pulmons a diferents parts del cos, i la mioglobina, una altra proteïna que proveeix oxigen als músculs. A més, quan existeix un dèficit, disminueix la quantitat de glòbuls blancs i la seva capacitat per a neutralitzar els patògens.\nCoure. Ajuda al fet que el cos assimili i utilitzi el ferro. El seu dèficit, encara que rar, afavoreix l’aparició d’infeccions respiratòries i d’orina. També actua com a antioxidant i és necessari en la fabricació del col·lagen, per a mantenir el volum de sang i per a la producció d’energia en les cèl·lules. Afavoreix la cicatrització de ferides, la formació de melanina i el manteniment de les hormones tiroïdals.\nNotícia Anterior: Risc de suïcidis en adolescents\nSegüent Notícia: Simplr.io, la filosofia que compartir és viure


"Que un candidat a presidir el PSOE digui "he vist l'espai públic segrestat per l’independentisme” explica fins a quin punt, per fer carrera política a Espanya, cal repetir els arguments nacionalistes del PP"\nDes que Aznar va dir allò d’“antes se dividirà Cataluña que España” (naturalment, estava dient “farem tots els possibles per dividir i crispar Catalunya”), la majoria de partits polítics espanyols i dels mitjans de Madrid han remarcat més les diferències entre els partits catalans a favor de la independència o de poder-la votar, que no pas han subratllat les gentades que han omplert carrers o els dos milions tres-cents quaranta mil catalans que varen votar el 9-N o el 48% que va votar ‘sí’ el 27-S.\nDe diferències en el ‘sí’, n’hi ha (entre CDC i ERC, primer, i després entre Junts pel Sí i la CUP), però ja sabem que el joc del relat demana menystenir l’altre o mostrar-lo poc menys que com un grup ridícul, inconvenient, perillós, premodern i, en la mesura que aguanta, com aguanta l’independentisme, antidemocràtic.\nAra, aquests dies, hem sabut (l’ARA ho va explicar) que part de l’estratègia del ‘sí’ per poder aprovar les lleis de desconnexió és fer-ho en un sol dia, per la qual cosa caldria reformar el reglament del Parlament. No és el més estètic, però és absolutament legal i, per tant, permet avançar dins la legalitat per fer realitat el vot de la majoria de la cambra, que d’això es tracta.\nAra bé, assenyalar amb el dit el ‘sí’ per reformar el reglament és veure la palla a l’ull aliè i no la biga en el propi. ¿Em poden explicar amb quin consens va reformar el govern espanyol els poders que converteixen el Tribunal Constitucional en una mena de tribunal penal? Amb cap consens. O en un altre àmbit, la fiscalia querellant-se contra quatre de cinc membres de la mesa del Parlament, i contra el cinquè no, perquè no és independentista i no sabia el que es feia. Per no parlar de la policia patriòtica de Fernández Díaz, que filtrava informes falsos o trobava ‘pen drives’ als calaixos. Per no parlar del ministre que conspirava al seu despatx per destruir adversaris polítics i la sanitat catalana. El moviment de Junts pel Sí de reformar el reglament pot no ser el més estètic, però és un joc de nens comparat amb totes les martingales i la guerra bruta que s’han llançat contra un moviment pacífic i democràtic com el que hi ha a Catalunya.\nEl sistema polític espanyol continua donant, amb l’excepció de Podem, senyals de tancament en relació a Catalunya. Va ser vergonyós sentir diumenge Patxi López dient: “He vist l'espai públic segrestat per un independentisme que tracta d'imposar, mitjançant desafiaments permanents, una visió uniforme de la societat catalana i, a més, fer-ho dinamitant el mateix sistema democràtic”. L’espai públic segrestat? On? O diu pels canals de televisió disponibles en el paquet bàsic digital? O quan parla de “dinamitar el sistema democràtic”. Home, ‘dinamitar’ és un verb violent, i les urnes són als antípodes de la dinamita. Que un candidat a presidir el PSOE digui això, explica fins a quin punt, per fer carrera política a Espanya, cal repetir els arguments nacionalistes del PP. A sobre, ahir, el PSC va fer un pas més per convertir-se ‘de facto’ (com diu el professor J.B. Culla) en una federació catalana del PSOE. Avui no seria possible un Pacte del Tinell. El PSC no podria decidir ell sol pactar amb Esquerra per fer govern, necessitaria el consens del PSOE. I ja no seria possible l’abstenció en la investidura de Rajoy. He sentit un responsable del PSC dient que això reforça la seva autonomia... Realment, el concepte ‘autonomia’ deu ser el més devaluat de la política espanyola contemporània. Iceta ja deu saber quin negoci és aquest de cedir sobirania per seguir lligat al PSOE.\nMentrestant, ahir va celebrar-se a Versalles una reunió d’Hollande, Merkel, Gentiloni i Rajoy. Rajoy en el grup que decideix impulsar Europa. ¿Pot Espanya impulsar Europa sense impulsar l’economia catalana i una capital com Barcelona? ¿No és aquesta la realitat que s’hauria d’atendre?\neconomia catalana PSOE Europa